LGV : Buanoc’h ha tostoc’h | YA! Keleier e brezhoneg - kazetenn sizhuniek enlinenn\nKeleier » A-nevez » LGV : Buanoc’h ha tostoc’h\nLGV : Buanoc’h ha tostoc’h\n17 / 07 / 2017 | A-nevez, Keleier Breizh | Commentaires fermés sur LGV : Buanoc’h ha tostoc’h\nGoude ur chanter a 25 bloaz zo bet lidet war an ton bras digoradur an LGV, o lakaat Roazhon da 1e25 eus Pariz, o lakaat gounid amzer a 45-50’ evit ar re a ya betek Brest pe Gemper.\nD’an 2 a viz Gouere, da 12e41 e oa birvilh e Kemper evit degemer tremenidi gentañ an tren tizh-bras. War ar c’hae, netra ispisial, gwir, met war blasenn an ti-gar, ar maer Ludovic Jolived ha bezprezidant an departamant, Jean-Marc Tanguy, bagad « Ar re gozh » gant son ha dañs, gwestell breizhat, sistr ha krampouezh diouzh an druilh, ur banell evit ar « selfi », madigoù bent profet d’ar veajourien.\nAdalek bremañ e vo dav diskoulmañ kudenn vras an transportoù evit frammañ ar rouedad trenioù nested tro-dro d’an LGV. Kemper en em gavo da 3e31 eus Pariz, 4 gwech bemdez ha zoken da 3e13 ur wech ar sizhun. Evit ar maer eo un elfenn a-bouez met n’eo ket cheñchet fas ar bed «Abaoe 1870 zo trenioù e Kemper. Gant ar re nevez-mañ vo gounezet 20% a amzer, gwir. Adwelet e vo an treuzdougen ha takad an ti-gar. » Er sizhunioù da zont e konter war +21% a veajoù war al linenn ha +5% evit an dud a-vicher en distro-skol.\nRoazhon hag all\nGant an LGV e vo lakaet kêrioù bras Breizh etre 2e14 (Sant-Malo) ha 3e31 ( Kemper) pa vo Roazhon da 1e25. 2 eur diforc’h a vo etre Brest ha Roazhon. Gwellaet eo a-galz al linenn betek Roazhon, ha posupl d’an dud ober mont-dont dindan an devezh. Kresket eo dija priz al lojañ e karterioù zo e Roazhon, betek +15,8% evit ranndioù nevez, +16,9% evit an tiez kozh. Aesaet e vo a-galz al labour evit an dud a rank mont d’ober aferioù, da gaout emgavioù, aliesoc’h e Pariz eget e Roazhon.\nTalvezout a raio ivez evit kêrioù all Breizh, zoken ma seblant anat e vez lakaet muioc’h ar pouez war modernaat ar rouedad a-bezh eget tostaat ouzh Pariz. Bez’ e tlefe an touristelezh kreskiñ. Evit an aferioù e ranko an dud sellet ha gwelloc’h eo dezho kemer ar c’harr-nij pe an tren. Bez’ e c’hellfe ar c’harr-nij koll pouezusted en afer rak pelloc’h eget an tren eo an ti-gar a-bezh a cheñcho pa vo krouet PEM*-où en holl gêrioù bras evit ma vefe aesaet d’an dud mont pelloc’h gant o beaj, dibab an doare a zegouezh ar gwellañ, metro, tram, taksi, marc’h-houarn, karr-boutin…\nWar un ton bras e oa bet degemeret an tren e Kemper\nKlevet e vez dija mouezhioù o sevel da lakaat an dud war evezh. Efedoù bras he do al linenn war an ekonomiezh, evel m’o deus ar gourhentoù a sach an embregerezhioù daveto. Stankoc’h e vo an embregerezhioù hag an dud e plasoù zo, ha prizioù o kreskiñ. Pa vo disteroc’h e plasoù all. Kreñvaet e vo plasoù evel Rennes-Metropole, lakaet diaes kêrioù evel Gwitreg. Broudet an dud da zont aesoc’h betek penn pellañ Breizh evit tremen un nebeud devezhioù met aesaet d’ar Barizianed prenañ tiez ne c’hello ket ar Vretoned kaout.\n3,4 miliard €, 5 bloavezh labour, 214 km hent-houarn nevez, evit tostaat Breizh eus Pariz : ur raktres c’hoantaet gant an holl dud, ar bolitikourien en o zouez, a wel dazont Breizh liammet ouzh hini ar gêrbenn.


Journal de Renaud Camus, dimanche 8 juillet 2018\ncréée le lundi 9 juillet 2018, 18 h 29\nmodifiée le lundi 9 juillet 2018, 18 h 40Plieux, dimanche 8 juillet 2018, deux heures du matin. J’ai été chassé presque en même temps, en 2012, pour des raisons idéologiques, des deux maisons ~~’~~~~~~~~, ~~.~~.~~ ~~~ ~~~~~~~, ~~~~ ~~~~~~~~ ~~~~~~~ ~~~ ~~~~~~ ~~~~~~~~~ ~~~ ~~~~ ~~~~~~~ ~~~ long de ma ~~~~~~~~~ ~~~ ~~~ ~~~~ ~~~~ ~~~~. ~~~ ~~~~~ ~~~~~~~~~ ~~~ ~~~~~~~~~~~~~~~ ~~~~ ~~~~~ ~~~~~~~~~, ~~~~~ ~~~~~~~~~~~~-~~~~~~~~ ~~~ ~~~~~~~ ~~~~~~~, ~~~~ ~~’~~~~~~~~ ~~~~~~ ~~~~~~~~~~~, ~~~~~~~~ ~~~ ~~~~~~~~, ~~~~~~ ma chance, sans ~~~ ~~~~~~~~ ~~~~~~ ~~~~~~ ~~~ ~~~~~~~, ~~~ ~~~~~~~~~~~~~ ~~~~ ~~~ ~~~~~~~. ~~ ~~~~~ ~~~~~~~~~~~~, ~~~~~ ~~~~ ~~’~~~~~~ ~~~~~~~~~ ~~~~~ ~~~~~~~~~~~ ~~~~ ~~~’~~~~~ ~~~~~~~ ~~~~~~~, ~~~ ~~~~ ~~’~~~ connu beaucoup plus ~~~~~~~~~~, ~~’~~~ ~~~ ~~~~ ~~~ ~~~~ ~~ ~~~~~~~~~~, ~~~~~~~ ~~~ ~~~~~~~~~~ ~~~~~~~~~ ~~ ~~~~ ~~~~~~, ~~~ ~~~~ ~~~~~~~~, ~~~~ ~~~~~ ~~~~~~~~~~~~ ~~~~~ ~~~ ~~~~~ ~~~~~~~~~ ~~~’~~~ ~~ eus publiquement à ~~~~ ~~~~~~~~. ~~~ ~~~~~~ ~~~~~~ ~~~~~ ~~~~ ~~~~~ ~~~~~ ~~~~~~, ~~ ~~~~~~~~. ~~~ ~~~ ~~’~~~~~~ ~~~~~ ~~~~~~ ~~~~~ ~~~~~~~ ~~’~~~~~~~~. ~~~ ~~~ ~~~ ~~~~~~~~~ ~~~~ ~~~ tout.\nJ’ai fait une dernière ~~~~~~~~~~, ~~~~~~~~~~, ~~~~~~~ ~~~~ ~~~ ~~’~~~ ~~~~ ~~~~~ ~~~~ ~~~~~ ~~~~~~~~~~~~~~ ~~’~~~~~~~~~~~. ~~~ ~~~ ~~’~~~~ ~~~~ ~~~~~ ~~~~ ~~~ ~~~ ~~~~~~~~~~~~ ~~~~~ ~~~~~~ ~~~~~~~~ ~~~~~~~~~~~, ~~~~, ~~’~~~~~~~~~, ne me porte ~~~~ ~~~~~ ~~~~ ~~~~~ — ~~~ ~~’~~~~ ~~~~~~ ~~~~~~~ : ~~~ ~~~ ~~~~ ~~~~~~~~ ~~~~ ~~~~ ~~~~~~~~ ~~~ ~~~~ ~~~~~~~, ~~~ ~~~~~~~ d’argent.\nJe ~~~~~ ~~~~~~~ ~~~~ ~~’~~~~~~ ~~~ fort préjugé contre ~~~~~~~-~~~~~~~~~~ ~~~ ~~~~~, ~~~~~ ~~~~ ~~~~~~~ ~~~~~~~~~, ~~ ~~~ ~~~~~~ ~~’~~~~ ~~~~~~~~~~~~~~~ ~~~~~~~~~ ~~~ ~~~ ~~~~~, ~~~ ~~~~~ ~~~ ~~~~~-~~~~~ ~~~~~~~ ~~~~~, ~~~ ~~~~~~~~~~ ~~~ ~~~ ~~~~~~~ expulsion de P.O.L ~~~ ~~~ ~~~~~~~, ~~~~~~~~~~, ~~~~~ ~~~~~~~~ ~~~ ~~~~~~ ~~~~~~~~. ~~~ ~~~~~~ ~~~ ~~~~~~ ~~~~~~, ~~’~~~~ ~~~~~ ~~~ ~~~~, ~~~ ~~~~~~~~~ ~~’~~~~ ~~~~~~~ ~~~ ~~~~~~~~~~ ~~~~~~~~~~~~, ~~~ ~~~~~ m’a tout a ~~~~~ ~~~~~~~ ~~ ~~~ ~~~~~ ~~~~~~~ ~~’~~~~~~~~~ ~~~~~~~~~ ~~~~~~~~, ~~~~ ~~~~~~~ ~~~~~~~ ~~~ ~~~~~. ~~~ ~~’~~~~~~ ~~~~ ~~~ ~~~~~~, ~~~ ~~~ ~~~~~ ~~~ ~~~ ~~~~~~~~~~~, ~~~~ ~~~~~~~~~, interminables attentes pour ~~~~~, ~~~~~~~ ~~~ ~~~~~~~, ~~~~~~~~~~~ ~~~ ~~~~~~. ~~~~~ ~~~~~ ~~~ ~~~~~~~~ ~~~ ~~~~~~~~~ ~~~ ~~~ ~~~~~ ~~~~~~~~~, ~~~ ~~~~~~~~~~~~ ~~~~~~~~~~~~~ ~~~ ~~~~~~~~~~~~ ~~~~ ~~~~~ ~~~~~~~ ~~~’~~~ ~~~ vous rappeler et ~~~~~~~~~ ~~~ ~~~ ~~~~~ ~~~~~~~, ~~~ ~~~~~~ ~~~’~~~ ~~’~~ ~~~ ~~~~~~ ~~~’~~~~~~ ~~~ ~~~~~~~ ~~~~~~~~~ ~~~ ~~~~~~~~~ ~~~ ~~~~~~~~ ~~~~~~~, ~~~ ~~~~~ ~~~ ~~~ ~~~~~~~ ~~’~~~~~~~~ ~~~~~~~~~~~~~~~~~ distingués, je me souviens.\nNéanmoins, ~~~~~~~~~ ~~~~~~~ ~~~~~ ~~~~~, ~~’~~~ ~~~~~~~~, ~~~ ~~~ ~~ ~~ ~~~~~ ~~~~, ~~~ ~~~ ~~~~~ ~~~~~, ~~~~~ ~~~ ~~~~~~~~~~ ~~~ ~~~~~, ~~~~~~~~~~, ~~~~~~ ~~~~~ ~~ ~~~~~ de sa part, ~~~ ~~~~~~ ~~’~~~ ~~~~~~~~~~~~~~ ~~~~~ ~~~~~~~~~~~~ — ~~~~~ ~~~~~~~, ~~~ ~~~ ~~~~~~~~ ~~~~ ~~~~~~. ~~~ ~~ ~~~~ ~~~ ~~~~~~~~~ ~~~~~ ~~ ~~~~~ ~~~~~~~~ ~~~~~~ ~~~~~~-~~~~~~~~-~~~~-~~~~~, ~~~~~ ~~~ Roux, Soulié, Martel (~~~~~~~~~), ~~~ ~~~ ~~~~~~ ~~~~~~~ ~~~~~ ~~~~~~~~~ ~~~ ~~~~ ~~~~~ ~~~~~~~~~~~~~ ~~~ ~~~ ~~~~~~, ~~~~ ~~~~~~~~~~~~ ~~ ~~~~ ~~~~~~ ~~~~~~~~. ~~~ ~~~~~~ ~~~~~~~~~~ ~~~ ~~~~~~~~, ~~’~~~~ ~~~ moins ce que ~~~ ~~~~~ ~~~~~~~~~~~, ~~~~ ~~~ ~~~~~ ~~~~~~ ~~~~~~~~ ~~ ~~~ ~~~~~~~~, ~~~ ~~~~~~~~~~ ~~~ ~~~~~~~~ ~~~~~~~ ~~~ ~~~~~~~~~ ~~~ ~~~~ ~~~~~~~ ~~~~ ~~~~ ~~~~~~~~~~ ~~~~~~~~~~~~ ~~~ ~~~~~~~~~, ceux qui constituent ~~~~~~~~’~~~~ Le ~~~~~~ Remplacement.\nÀ ~~’~~~~~~~~~ ~~~ ~~~ ~~~~~~~ ~~~~ ~~~ ~~~~~~ ~~~~~~~~~~, ~~~~~~~~~~, ~~~~~~ ~~~~, ~~~~~ ~~~~~~~~~~~ ~~~ ~~~~ ~~~~~~~~, ~~~ ~~~~~~~~ ~~~~~~~~~~ ~~~~ ~~~~~~~ ~~~ ~~~ volume jadis publié ~~~~~ ~~~~~~~, La ~~~~~~~~~~ ~~~ ~~~ ~~~~~~~ bourgeoisie, ~~~ ~~~~ ~~~~~ ~~~’~~~~~~ ~~~~~~~ ~~~~~~~, La ~~~~~~~ Déculturation ~~~ Décivilisation. ~~~~~~ ~~~~~~~~~~ ~~~~~ ~~~ ~~~~~~ ~~~~~, ~~~ ~~~~~~~ à cause de ~~~ ~~~~~~~~ ~~~ ~~~ ~~~~ ~~~~~~~~ ~~~ ~~~ ~~~~~~ ~~~ ~~~~~~~~~~~~~. ~~~~~ ~~~ ~~~~~~ ~~~ ~~~~~~ ~~~~~~ ~~~ ~~~~~~ ~~~~~~ ~~~~~~, ~~~ ~~~~~~~~~~ ~~~ ~~~~~ ~~~~ ~~~~~~~ sur tous les ~~~~~~~~ ~~~~~~~ ~~~~~ ~~~~~~ ~~~~~~~~. ~~~ ~~~~~~~~~~ ~~~~~ ~~~~~~~-~~~~~~~~~~ ~~~ ~~~~~, ~~~ ~~~~~ ~~~~~~~~~~ ~~’~~~~ ~~~~~ ~~~~~ ~~~ ~~~~~~~~~, ~~~~~~~~ ~~~~~ ~~~~~ ~~~~~ ~~~~~, ~~~~ ~~~ ~~~~~~~~ que cette entrevue ~~~~~~~~~~ ~~~~~ ~~’~~~ ~~~ ~~~~ ~~~~~~ ~~~~~~~~ ~~~~~~~~~~. ~~~~~~-~~~~~~ ~~’~~~~~~~~ ~~ ~~’~~~~~~~~ ~~~~ “~~~~~~~” ~~~~~ ~~~~ ~~~~~~~~~ ~~~ ~~~~~~ ~~~~ ~~~~~~~~ ~~~~~~~~~~. ~~~~~ ~~~~~~ ~~~~~ ~~~~~ ~~~~~~~~~~~~~ il n’en avait ~~~~ ~~~~~ ~~~~~~~~~~~~~ : ~~~ ~~~~~~~~ ~~~~~ ~~~ ~~~~ ~~~~~~~~~ ~~’~~~~~~ ~~ ~~~ ~~~~~~, ~~~ ~~~~ ~~~~~~~~ ~~~~~~~ ~~~~~~~~ ~~~~~~~’~~~ ~~~ ~~~~~~~~~~~~~ ~~~~~~~~~~ ~~~~~ ~~~~ ~~~~~~~~~~ ~~’~~ accéder.\nC’est d’ailleurs ce ~~~~ ~~~ ~~’~~~~~~~ ~~~’~~~ ~~~~~~~ ~~~ ~~~~~, ~~~ ~~~~~~~~~~~. ~~~~~~ ~~~~~ ~~~~~ ~~~~~~~ ~~~~~~ ~~~ ~~~~~ ~~~~~ ~~~ ~~~~~~~ — ~~~~~ ~~~~~~~~~~~~~, ~~’~~~~~~~~~, ~~~ ~~~ ~~~~~ ~~~~~ civilement, mais comme ~~~~ ~~~~~~~~~~, ~~~~ ~~~ ~~~~~ ~~~~~~~~ ~~~~~~~-~~~~~ ~~~~~ ~~~ ~~~~~~~~~~ ~~~ ~~~~ ~~~ ~~~~~~~~~, ~~~~~~~~~~ ~~~~~ ~~~~~~~~ ~~~~ ~~~~~~~~ ~~’~~~ ~~~~~~~ ~~~~~~~. ~~~~~~~ ~~~~-~~~ ~~~~ ~~~~ ~~~~~~ dû mettre le ~~~~~~ ~~~~ ~~~ ~~~~~~, ~~~ fine.\nNous ~~~~~ ~~~~~~~~~~ ~~~~~ ~~~~~ ~~~~~, ~~~~ ~~~~~ ~~~~ ~~~ ~~~ ~~~~~ ~~~ ~~~~~~~, ~~~~~~ ~~~~~ ~~~~~~~ ~~~~~~~~~~ ~~~ ~~~~~~~ ~~~ ~~~ maison d’édition, spectaculairement ~~~ ~~~~~~~~~, ~~~~~ ~~’~~~ ~~~~~~~~~ ~~~~~ ~~~~~~~~~~~, ~~~ ~~~~~~~~~ ~~~~~, ~~~ ~~~~~~~~~ ~~~ ~~~~~~~ ~~~ ~~~~~~~~~~~~~~ ~~~~~~~~~~~, ~~~~~~~~~~ ~~~~~~~~, ~~~~~ ~~~~~ ~~~~~~~~~~~~~ ~~’~~~~~~~~~, ~~~ ~~~~ ~~’~~~ ~~~~ ou feuilletés avec ~~~~~~~~. ~~~~~~~-~~~ ~~~, ~~~~~~~ ~~~~~ ~~~~, ~~~~~~~ ~~~ ~~~~~~~~~~~ ~~~~~ ~~~~~~~~~~, ~~~~ ~~~~~~~ ~~~ ~~~ ~~~~~~~~~ ? ~~~~~-~~~~~. ~~~ ~~’~~ ~~~~~~~ ~~~~~~~ ~~~~, ~~’~~~~~~~~ ~~~~~~ ~~~~~~~~~~ ~~~~ ~~’~~~~~~~~~~~, c’est le moins ~~~’~~~ ~~~~~~~ ~~~~~, ~~~ ~~~~~~ ~~~~~~ ~~~ ~~~ ~~~~~~~~ ~~~~~~~~~~ ~~~~ ~~~~~~~, ~~~ ~~’~~~~~~~~~~ ~~~~ ~~~~~~~ ~~~~ ~~~ ~~~~ ~~~~~~~~~~~, ~~~ ~~~~~ ~~ ~~~~ ~~~~~~~. ~~~~~~~~~~ ~~~~~~~~~ ont passé : ~~~~~~ signe.\nCe ~~~~~~~~ ~~~ ~~~~~~~ ~~~ ~~~~ ~~~~~~~~~~~ ~~~~~ ~~~ ~~~ ~~’~~~~~~~~ ~~~ ~~~~~. ~~~~ ~~~~~~~~~~ ~~~~~ ~~~~ ~~~~~~~~~ ~~~~~ ~~~~~~~~~ ~~’~~~~ ~~~~~~~ ~~~~~~~~~, ~~~~~~~~~, ~~~~~~ ~~~~~~~~~~~~~~ par essence. Elle ~~~ ~~~~~~~~~~~ ~~~ ~~~~~~ ~~~~~~~~~~ ~~~~~~~~~~~ ~~~’~~ ~~~ ~~~~~~~~~~ ~~’~~~~~ ~~~~~~~~ ~~’~~~~~~~ ~~~~ ~~~ ~~~~ ~~’~~~~~~~~~~~~~, ~~’~~~~~~~~~~~~~, ~~’~~~~~~~. ~~~ ~~’~~ ~~ ~~~ ~~’~~~~~~~~~~~ ~~~~ ~~~~ ~~~~~~~~~. ~~~~~~~-~~~~~~~~~~ de Roux me ~~~~~~~~~~~ ~~~~~-~~~~~ ~~~ ~~’~~~~~~~~~~ ~~~ ~~~~, ~~~~~ ~~~ ~~’~~~ ~~~~~~~ ~~~~~~ ~~’~~~~~~~~~. ~~~~~ ~~~~~~~ ~~~~~~ ~~~ ~~~~~~ ~~~~~~~~ ~~~~~ ~~~~~~~~ ~~~~ ~~~~~~~ ~~~ ~~~~~ ~~~ ~~~ ~~~~~~~, et en concluent ~~~~ ~~~~ ~~~~~~~~~~ ~~~~~~~~~~ ~~’~~~~ ~~~~~~ ~~~ ~~~~~~~~~~~~~~~ ~~~~ ~~~ ~~~~~~ ~~~ ~~’~~~~~~ ~~~’~~~ ~~~~~~~~~ ~~~ donner.\nAussi, ~~~ ~~~~~ ~~~ ~~~~~~~~ ~~~~~~~, ~~~-~~~ ~~~~~~~~ ~~~~-~~~~~ ~~~~ Petit Remplacement, ces jours ~~~~~~~~~, ~~~~~ ~~~~ ~~~~~~~~~~~~~~ ~~~~~~~~ ~~~ ~~~~~ ~~~~~~~~~~ ~~~ ~~~~~ ~~~~~~~ ~~. ~~~~~~. ~~~~~~ ~~~~~ ~~~~ ~~~~~ La ~~~~~~~ Déculturation, ~~~ ~~’~~ ~~~~~~ ~~~~~~~ ~~~ ~~~~~~ ~~~~ Inhéritiers, pour une ~~~~~~~~ ~~~~~~~~, ~~~~~~ ~~~~~~~~ ~~~ ~~~~~~~~ ; ~~~ ~~~~~ ~~~~~~ ~~~~~~ ~~~~~~~~~ ~~~~ ~~~~~~~~~ ~~~~~~~~~~~ ~~~~~ Le ~~~~~~ Remplacement, ~~~~~ ~~~ ~~~~~ ~~~~~~~~~~ ~~~ ~~~~~~~~~ ~~~~~~ ~~~~ ~~~~~ “sommes”. Paradoxalement, Le ~~~~~~ Remplacement ~~~~ ~~~ ~~~~~~~ ~~~~~ ~~~~~~ ~~~~ ~~~ Grand (~~~~ ~~~~~ ~~~~~~~~~ ~~~~~ ~~~~~~ ~~~~~~~ ~~~~~ ~~~~~ ~~~~).\nvoir l’entrée du dimanche 8 juillet 2018 et ses 3 images dans Le Jour ni l’Heure


Thème - l’Émigration | Daskor\nMe ’meus ma mab Silvestig… Théodore Hersart de La Villemarqué (1815-1895)\nAn eorioù zo savet, setu ar flik-ha-flok ;\nKreñvaat ’ra an avel, mont a reomp kaer a-raok ;\nStennañ ’reer ar gouelioù, an douar a bella :\nVa c’halon, siwazh din ! ne ra ’met huanadañ.\nKenavo neb am c’har em parrez* tro-war-dro ; [sic]\nKenavo, dousig paour, Linaig, kenavo,\nAr c’himiad-mañ ’ran dit,… Théodore Hersart de La Villemarqué (1815-1895)\nEus an draonienn, an avel a… Jakez Riou (1899-1937)\nar Beorien er c’hêrioù\nKoumoul loued ha pounner a zo, leun an Neñvoù,\nEus an holl diez e kêr ez eo gwenn an doennoù,\nAn amzer a zo yen, hag a-dammoù ledan\nAn erc’h, gant an avel, a nij evel gwenan.\nE-barzh en ur vantell, spilhennet dreist ar penn,\nAn neb en un tavarn a gar chom a-ziaskren,\nNe ya ket en noz-mañ da redet ar ruioù,\nHa mont a ra d’e… Pierre Pronost (1861-1909)\nArabat en em faziañ\nEürus ’int kêriz : gwenn o dorn, flamm o fenn !\nGwisket gant dilhad du, ken kaer ha bourc’hisien,\nLabourerien ar porzh, labourerien war gaer\nPa’z eont en tu bennak, da sul, a zo dispar,\nHeñvel ouzh aotrounez ; rak hervez o doare\nE lavarfec’h o deus ur c’hastell a leve.\nMat, tostait un nebeud, sellit pell ha gwelloc’h :\nEn… Pierre Pronost (1861-1909)\nMarc’heg Bran a zo bet tizhet ;\nRak e kad Kerloan emañ bet.\nE kad Kerloan, e-tal ar mor,\nOe tizhet mab bihan Bran-Veur*. [L -Vor]\nDaoust d’hor gounid oe kemeret,\nHa glas-meurbet oe kaset.\nHa glas-alaouret pa zeuas,\nE-barzh un tour, eñ a… Théodore Hersart de La Villemarqué (1815-1895)\nSeul un plus ferme accent annonçait le pays,\nMais c’était une grâce encore…\nHélas ! tu n’es plus une paysanne ;\nCar ton corps n’a point de… Charles Le Goffic (1863-1932)\nChom e Breizh-Izel\nda L. Lalouet\nPa gousk ar c’han en neizh, pa son ar c’hloc’h en tour,\nAn heol ’welan a-bell war-nes kuzhet en dour,\nAn blaenenn vorennet, ar roc’h gwisket e moug,\nAr c’houmoul o redek ’vel oc’h en em ambroug ;\nMe a glev er menez ar baotred o youc’hal1,\nE-giz ar… Yves Picart (1859-1925)\nChomit en ho klud !\nBretoned, chomit en ho klud !\nLabourit parkeier ho tud ;\nEr maezioù eus pinvidigezh\nHag er c’hêrioù kalz dienez.\nPaotrezed, chomit en ho klud !\nChomit e-kichenik ho tud ;\nAn dañvad dous pell diouzh he mamm\nNa zaleo ket da gaout lamm.\nBugale, chomit en ho klud !… Claude Le Prat (1875-1926)\nChomomp e Breizh\nERWAN, den kozh ha fur, a gomz\nHa na vefemp-ni ken Breizhiz pennoù kalet ?\nHa na verv ken ennomp gwad ar wir Vretoned ?\nE-pad meur a gantved Breizh a zo Breizh chomet,\nHa setu hi raktal, d’he zro disheñvelet !\nSaoz na Gall na zeujont a-benn d’hec’h hualiñ\nNa da reiñ giz nevez na lezennoù dezhi,\nLavar din-me, kenvroad kaezh,\nEus an douar petra ’dennez\nNemet c’hwezenn ha dienez ?\nN’emañ ket va foan ’vit netra :\nAn douar a ro din bara\nHag ur vuhez deus ar c’haerañ.\nDa labourioù zo divalav,\nE-kreiz ar… Toussaint Le Garrec (1862-1939)\nPa vez kuzhet an heol a-dreñv d’an torgennoù\nMe ’gar mont da bourmen, sioul, a-dreuz hor maezioù.\nKlevet ’ran er gwaremm kanaouenn ar grilhed\nDa behini, kerkent, ’respontont ar raned.\nUn avel fresk a voud a-dreuz ar gwez derv,\nTrouz an dourigoù-red a deu din en heklev.\n… Pierre Pronost (1861-1909)\nEn distro da Vreizh-Izel\nGant ur galon rannet ha kazi displet,\nE teuan da’z kaout, va bro gaer Breizh-Izel,\nDouar an Arvor em eus un deiz dilezet,\nEn un taol penn, evit redet a bell ;\nSoñjet em boa gounit un devezh, da’m zro,\nUn anv bras hag e pep lec’h brudet,\nSiwazh ! gwelloc’h e ve bet din chom em bro,\nAtav dinamm, eürus ha kuzhet.\nEn distro eus an Tonkin\nNe chom mui seurt ebet eus va zi soul Pontlez,\nNag ur pennad moger, nag ur maen en e bezh,\nAn douar am eus flastret em yaouankiz, diarc’hen,\nAn oaled, leur an ti, zo bremañ letonenn.\nAtav me ’zalc’ho soñj eus an devezh m’oan bet,\nO tont eus an Tonkin, da’m bro Trelez distroet ;\nA-boan arruet e Brest, hep chom da varc’hata,\nEvel e karer e Breizh\n– « Pelec’h ’mañ ho tiv jodig flour ?…\nAnnaig kaezh, glac’haret ’oc’h,\nHo talig gwenn zo c’hoazh gwennoc’h ;\nHo taoulagad zo leun a dour. »\n– « Siwazh ! Yannig kaezh, ma ene\nZo ’n anken betek ar marv.\nHa mar gou[ie]fes ar c’heloù,\nKen bras ’ve da glac’har ivez. »\nGwerz ar plac’hig kollet er gêr vras\nPell du-hont en dremmwel, ’drek menezioù va bro,\nAn heol a ya da guzh, echu gantañ e dro :\nPrestik ivez, siwazh ! me ’vo graet va hini ;\nVa spered, pa soñjan, zo leun a velkoni !\nPa soñjan em buhez gwentet dre bep avel,\nEn dispriz am eus graet war skouerioù va c’havell,\nPa soñjan em amzer na deuy ken war… Toussaint Le Garrec (1862-1939)\nDeuet oa en oad da zimeziñ, hel lavaret am eus, hag an tad a lavare ennañ e-unan : « Emaon o vont war an oad ; dizale marteze e teuy ar c’hleñved pe poanioù an izili skuizh gant al labour. A drugarez Doue emañ Katellig aze hag a gavo ur paotr diouzh he doare da labourat va douaroù pa n’… Claude Le Prat (1875-1926)\nKenavo da’m bro\nNaoned, 28 a viz Eost 1840\nAllaz ! Mont a ran pell !\nKenavo dit, ma bro !\nKenavo, douar santel !\nKenavo, kenavo (bis)\nKenavo, ma mamm vat,\n’Vit ho mab pedit Doue !\nKenavo, ma c’hozh tad,\n’Vidon pedit ivez ! (bis)\n… Jean-Marie Le Joubioux (1806-1888)\nKloareg Rohan (1)\nMerc’hig koantik eus a Rohan ;\nNe oa merc’h nemet he-unan.\nEtre daouzek ha trizek vloaz,\nDa oa dezhi kemer ur gwaz,\nDa oa dezhi ober dilenn\n’Tre baroned ha marc’heien,\n’Tre marc’heien ha baroned\nHag a zeue d’he darempred.\nLizher d’an Aotroù Rieu\nGenidik ’out a Vreizh, an douar santel ;\nE ti da vamm, miret eo da gavell ;\nGant dour a Vreizh ez out bet badezet,\nHag, war da dal, splann kaer emañ skrivet :\n« Me zo ivez me eus an Arvorig,\nTomm a galon ha pennek un tammig. »\n– Perak enta chom ken pell diouzh ar vro ?\n– Distro d’ar gêr, klev-me, Rieu, distro ;\nDistro a… Jean-Marie Le Joubioux (1806-1888)\nMestr ha mevel\nMe a soñj din avat ez on o huñvreal !...\nPenaos, Breton, te a garfe bout digabestr\nHa dieub ? ha terriñ va nerzh hag an hual\nA zo stag ouzh da dreid ? Hola ! dit me zo mestr.\nSelaou mat kement-se, o den rust ha dibenn !\nYa, dit me a zo mestr ! ha din te zo mevel !\nDiragon serr da veg ha pleg izel da… Georges Le Rumeur (1882-1942)\nPell eus Breizh-Izel\nD’an aotroù Born, person Gwiskriv\nTon : Evit bevañ gant levenez\nPell eus a Vreizh, ma bro garet,\nSetu me pell amzer dalc’het ;\nBevañ ’ran e-mesk tud estren\nHep joa na darempred gant den :\nO ! pet gwech endeo ma selloù\nA sav gant hiraezh d’an neñvoù !\nRak er bed-mañ an divroet… François Le May (1852-1916)\nKlemmit, klemmit, klemmit, dourigoù stêr Pontlez,\nEn ur redet a-dreuz ar roz hag ar c’hreson,\nRak er bloaz-mañ, siwazh ! ned in ket da Drelez ;\nE kêr, e-kreiz an trouz, e rank chom ho mignon.\nSoñj hoc’h eus, warlene, d’an abardaez ez aen,\nEvit gwelloc’h huñvreal, alies e ribl an dour,\nHag e welen va… Pierre Pronost (1861-1909)\nSur le chemin d’exil\nDieu fasse de longs jours prospères,\nmon pays, à tes maisons !\nPuissent, auprès de leurs vieux pères,\nY vieillir les jeunes garçons !\nJ’ai laissé le pays que j’aime\nEn un rêve calme endormi.\nLes marches de l’escalier même\nSous mon départ n’ont point gémi.\nOr, voici… Anatole Le Braz (1859-1926)\nTec’hit diouzh ar c’hêrioù\nHiriv, kalz a labourerien\nA lavar adeo d’o zachenn ;\nWar ar maez eo ken fall an traoù\nMa’z en em daolont er c’hêrioù,\nN’ez eus, emezo, war ar maez,\nDa zebriñ, nemet yod gant laezh,\nUn tamm bara pounner ha fall,\nDuoc’h eget ar siminal.\nHogen e kêr, da vihanañ,\nEz eus boued skañv, gwennoc’h bara,\nSoubenn zruz… Pierre Pronost (1861-1909)\nPont e Kroaz a oa d’an amzer-se brudet e Kerne-Izel ha pelloc’h tro-war-dro, abalamour d’e skolaj kozh ha d’e varc’hadoù darempredet bep yaou gant ar C’haperien. Hiziv, siwazh d’ar Pont ! Kaperien ha Kapenned a zered nebeutoc’h d’ar marc’hadoù, rak ar skolaj kozh a zo serret.\nNeuze ’ta, abaoe zo pell, e oa daou vignon o klask prenañ… Yvon Crocq (1885-1930)


Kaozeal:Khalid El Bakraoui - Wikipedia\nKaozeal:Khalid El Bakraoui\nPep hini a ra pezh a gar pe hogos. Padal, lakaet on diaes o lenn ez eus bet savet ur pennad-skrid diwar-benn ur sponter dister e vrud...--Prieladkozh (kaozeal) 23 Meu 2016 da 15:06 (UTC)\nDister e vrud? Me gred din e vez kaoz eus an daou vreudeur El Bakraoui abaoe mintin 'mañ doare dibaouez...Evit bezañ honest eo dreist-holl evit klokaat ar pennad war ar gwalldaolioù. :) A galon--Dishual (kaozeal) 23 Meu 2016 da 16:36 (UTC)\nMa santimant am eus dispaket ha netra ken all : ne gav ket din ez eo un dra vat reiñ brud (ma c'haller ober gant ar ger-mañ en degouezh-mañ) da zrouklazherien 'r seurt-se petra bennak ma vez komzet anezhe "abaoe mintin 'mañ doare dibaouez". Evit poent n'eus nemet e brezhoneg ez eus bet savet ur pennad diwar o fenn. Diwallit : [...] daou vreur [...] ha [...] onest [...]. A galon.--Prieladkozh (kaozeal) 23 Meu 2016 da 16:47 (UTC)\nDemat, amañ e vez kavet unan all ivez: https://fr.wikipedia.org/wiki/Ibrahim_et_Khalid_El_Bakraoui Ar pep pouezusañ gant hor wikipedia a zo da reiñ boued d'an holl, gant ma vo lennet gant tud e Brezhoneg evel just! A galon--Dishual (kaozeal) 23 Meu 2016 da 16:53 (UTC)\nDa bep hini e voued 'ta... :-(--Prieladkozh (kaozeal) 23 Meu 2016 da 17:25 (UTC)\nMintin 'mañ lod yaouank a c'houlenne din piv oa ar sponterien ha na penaos eoa tu gwelet daou vreur o emlazhañ evel-se. Klasket moa respont ar gwellañ ma oa tu ha laret dezho klask ivez drezho. Ar re-se a respontas din ne vije ket kavet netra en hor yezh na war ar gwalldaolioù na war ar sponterien ha d'ar gwellañ benn 6 miz. Ma bremañ e vo peadra evito :) A galon mignon --Dishual (kaozeal) 23 Meu 2016 da 17:36 (UTC)\nA zo mat. Gwell e vefe evelato e kavfe lod yaouank pennadoù a denn da dud speredek ar bed arabek hag ar bed islamek, hen ha nevez. A hent all, na zroukveskit ket "islamek" hag "islamour", rak islamourien eo ar sponterien. Nobozo (kaozeal) 23 Meu 2016 da 19:07 (UTC)\nAdtapet diwar « https://br.wikipedia.org/w/index.php?title=Kaozeal:Khalid_El_Bakraoui&oldid=1695346 »\nKemmoù diwezhañ degaset d'ar bajenn-mañ d'an 23 Meu 2016, da 19:11.


Jo Sergent, gwerz an Aljeri - Spered ar vro - Le Télégramme\nJo Sergent, gwerz an Aljeri\nJo Sergent en deus gounezet div vedalenn e Afrika an hanternoz (Foto Dewi Siberil)\nBrudet eo Jo Sergent e bro Gwened a-bezh. Un toullad bloavezhioù zo en doa savet ur ganaouenn dibar diwar-benn e amzer soudard e bro Aljeria.\nEus a-bell e vez gwelet Kerhedro, e Pluniav. Un enezenn eo deuet da vezañ kêriadenn Jo Sergent, gronnet gant parkeier divent e-lec’h ne chom na kleuñv na garzh en o sav. Moarvat e tegas soñj d’ar peizant kozh eus e vugaleaj. « Me zo-me ganet e Etampes e 1936, kar ma zud ‘doe kavet labour eno ». Ur wech aloubet bro Frañs gant an Alamanted e voe prizoniet e dad, ha kaset Jo bihan d’e dud-kozh e Bartelame. Eno en doa desket komz yezh ar vro. « Er pennhêr ‘lec’h ma oen-me ‘oe ur paotr bihan. Eñ ‘gomze din e brezhoneg berped ! » a lâr an hini zo deuet da vezañ un den brudet war an dachenn-se. Goude an eil brezel bed en doa lakaet en e soñj distreiñ d’ar Beauce evit labourat an douar : beterabez, avaloù-douar, gwinizh… « Ma mestr ‘vize kontant genin ! » emezañ.\nAr brezel er bled\nDu-hont e oa neuze pa oa krog an traoù da drenkañ e bro Aljeria. E Versailles e oa bet galvet Jo Sergent gant an arme e 1956. « Aze ‘oe ur bochad Arabed genin, setu perak on bet lakaet e kentañ rejumant ar Zouaved. Pa lâran se d’an dud n’int ket souezhet ! » a lâr en ur c’hoarzhin an den anavezet evel konter ha farser. Tost da dri bloaz e oa chomet ar paotr yaouank en trevadennoù gall, e bro Varoko da gomañs hag e korn-bro Constantine goude-se. Ne oa ket brav ar jeu eno : kalz soudarded a zo bet falc’het gant an Ankou, pa ranke ar re all jahinañ o enebourien. Tomm eo bet da Jo ivez ! E-kerzh ur gerzhadenn gant e vagad e oa bet kollet ar Breton. « Un noziad glav ha kurun ‘oe. Kouezhet ‘oe ur voull-tan àr ma radio ha torret. Kollet ‘oemp. Daou zeiz ‘oemp chomet kuzhet ‘barzh ur vined, ar fellagaed é troiñ en-dro deomp ». A-benn ar fin o doa gallet Jo hag e gamaraded tec’hel kuit hag adkavet o rejumant, pa soñje d’an ofisourien e oant bet lazhet.\nKentañ priz e Kan ar Bobl\nGoude ar brezel e oa deuet Jo da zerc’hel un ti-feurm e Breizh. Buan e oa en em lakaet da ganañ er festoù-noz. E 1995 en doa lakaet en e soñj sevel ur ganaouenn diwar-benn fin an eil brezel bed, met un ton evit kontañ e vuhez e bro Aljeria a savas a-benn ar fin… gant kalz a boan. « Ar sonenn-se zo savet din ‘korf un euriad é labourat er park. Daet en-dro d’ar gêr ‘moe goulennet get ma bugale reiñ ar magneto din. Torret eo, ‘doe lâret. Me ‘oe ‘verviñ ! » Evit afer-se en doa dalc’het soñj paotr Pluniav eus an ton ha lakaet komzoù fromus war c’horre : « Arriu en tu ‘rall ag ar mor, ‘gleven ket son kleier mem bro. Kameraded m’em boe kavet, gober bourrapl ne hellemp ket… ». Berzh bras he deus graet ar werz : ar bloaz war-lerc’h en doa tapet Jo ar priz kentañ e Kan ar Bobl, rampo gant Marthe Vassallo. Hiziv en deus dihanet pichon-noz Pluniav da c’haloupat ar festoù abalamour d’e yec’hed, met a-drugarez d’e ganouenn a vo dalc’het soñj eus planedenn miliadoù a Vretoned yaouank kaset da vrezeliñ tramor.\nLexiqueGronnet : encercléUr pennhêr : un villageAn trevadennoù : les coloniesJahinañ : torturerUr vined : un cimetièreRampo : ex-aequoPlanedenn : destin.\nChanteur, conteur, chroniqueur : Jo Sergent, de Pluméliau (56), est connu dans tout le pays vannetais comme le loup blanc ! Mais l’Histoire retiendra sans doute la gwerz qu’il a composée au sujet de la guerre d’Algérie. Et pour cause : Jo y a passé un peu plus de deux ans et demi sous les drapeaux. Et, comme bon nombre de jeunes Bretons d’alors, il a failli ne pas en revenir. Cette création originale lui a valu de remporter le Kan ar Bobl en 1996. Une belle récompense pour ce natif d’Etampes qui a transmis son amour du chant traditionnel breton durant des années.


I. AN DAOU SORT PALIOU E BREZHONEG\nHegaset gant ur frazenn skrivet gant Goulc'han Kervella war Al Liamm N° 319 : "Da gas e labour da benn vat (...) e oa ret dezhañ kaout skoazell un nebeud breizhiz", 'm eus savet ar studiadennig-mañ war ar pal. Amañ da heul ne vo studiet ar pal nemet dindan stumm un ober, da lâret eo, merket gant ur verb, ha dreist pep tra gant un anv-verb peogwir eo aze e vez graet fazioù.\nSetu amañ div frazenn :\nRoet 'm eus dezhañ dek lur da brenañ lod (1)\nRoet 'm eus dezhañ dek lur evit prenañ din "L'Equipe" (2)\nE (1) e kaver daou ober : reiñ dek lur, ha prenañ lod, mes an eil ober n'eo ket a-bouez e-skoaz an hini kentañ ; ar pezh a gont eo 'm eus roet dek lur, ha ne ran ket fout petra a ray ar paotr gante, prenañ lod, pe chokolad, pe ur bilhed Loto...\nE (2) n'eo ket ar memes tra : roet 'm eus an dek lur-se gant ur pal resis, hag emaon o c'hortoz L'Equipe. Re sur e vo droug ennon ma teu ar paotr en-dro gant Charlie Hebdo pe gant Combat Breton Madame, pe c'hoazh ma fouet e arc'hant o prenañ limaioù.\nEus ar pal a zo en (1) e rin "pal gwan" hag eus an hini a zo en (2) e rin "pal kreñv".\nII. AN DIFORC'H ETRE AN DAOU BAL\nAr pal gwan a vez degaset gant DA, ha merkañ a ra un ober dister e-skoaz an ober all : Bet omp oc'h ober un dro vale betek Illien, da welet penaos 'oa kont eno. Ober un dro-vale eo a gont amañ, gwelet penaos emañ kont zo un dra anat pa 'c'h eer da bourmen.\nImplijet e vez ar pal gwan c'hoazh evit ur farsadenn, pe evit un digarez toull :\nPenaos 'peus laosket da volejoù gant daou liv disheñvel ? - An dra-ze zo d'ober brav (pe : d'ober avi d'an amezeien, da lakaat an teodoù da vont en-dro...) Moarvat e oa peogwir n'en doa ket bet amzer d'echuiñ e labour dec'h, hag e ray hiriv !\nTapet 'vo ur banne diwezhañ, da lazhañ ar preñv ? (Ar preñv-se zo anavezet-kaer e Breizh-Izel ! Amañ eo ar banne a gont, ha lazhañ ar preñv-se zo un digarez ; ma vije kaoz eus ur remed e vije lavaret : ma mamm-gozh a gustume rouzañ kignon evit lazhañ ar preñved / ar c'hest)\nAr pal kreñv a vez degaset gant EVIT : Graet 'm boa ur c'hloum em mouchouer evit kaout soñj da brenañ bara... Dav 'vo din bezañ en em gavet a-raok eizh eur hanter evit gwelet ar match. Resis eo ar pal en div frazenn-se.\nUn diforc'h bras zo etre an daou bal pa vez kel a eilpennañ ar frazenn. Ma welan ma niz o tont gant Ouest-France e-lec'h L'Equipe (2), e lârin dezhañ : Evit prenañ L'Equipe eo 'm boa roet dit an dek lur-se ! Kudenn ebet evit ar pal kreñv.\nMes ne c'heller ket lakaat e penn ar frazenn da + pal gwan peogwir n'en deus tamm pouez ebet e-skoaz ar pezh a zeu da heul. Ur frazenn evel *da brenañ lod 'm boa roet dek lur dezhañ zo ur fazi e-keñver spered ar yezh.\nArabat krediñ ne c'heller ket lakaat da e penn ur frazenn, evel just. Setu amañ un nebeud frazennoù reizh gant da : Da gomañs ne oa ket kalz tud.\nDa c'hortoz, e vo sellet deus an tele.\nHa ma bragoù ruz, da walc'hiñ eo bet lakaet ?\nDa deuler e oa mat !\nN'eus pal ebet er frazennoù-se, mes renadennoù amzer, pe renadennoù degaset gant da evit verboù evel lakaat, kas, implijout, pe evit anoioù gwan evel mat, barrek,...\nEvit ober ur goulenn war ur pal kreñv e c'heller implij an div dro lavar-mañ gant da : d'ober petra ? ha da betra ?\nSkouerius eo ar frazenn roet gant J. Gros :\nDa betra ho-peus greet se ? -Atoue, evid kaoud nebeutoh a frejou.\nAr respont a ziskouez mat ur pal kreñv.\nE c'heller ivez kaout ur pal kreñv en ur implijout da div wech :\nStlejet 'm eus ar gwaz d'ar marc'had, dezhañ da choaz e gasketenn e-unan.\nAmañ e vo ret d'ar gwaz choaz. Diouzh ar pezh am eus-me klevet, seurt frazennoù ne c'hellont ket bezañ eilpennet.\nIII. UR GUDENN DIVYEZHEGEZH\nUnan eus an diaesterioù pennañ evit tremen eus ur yezh d'unan all eo an doareoù disheñvel da zielfennañ ar memes meizad en div yezh. Lakaomp skoaz-ouzh-skoaz ar verb être en galleg ha furmoù ar verb bezañ, anat eo eo klokoc'h dielfennadur ar brezhoneg evit ar boud (ontologiezh). Hervez studiadennoù a zo bet graet er bloavezhioù 20', ma eo aezet tremen eus ur yezh klokoc'h da unan diglok, eo diaes ober ar c'hontrol : evit ur brezhoneger, eo aes implij ar galleg être, tra ma eo startoc'h d'ur galleger deskiñ implij furmoù bezañ. Hag heñvel mod eo ur gudenn evit ar gallegerien dielfennañ ar pal e brezhoneg.\nSetu un nebeud statistikoù am eus graet diwar-benn implij an araogennoù a zegas ur pal, pa vezont lakaet evel topic, da lâret eo e penn ar frazenn :\nNiver a frazennoù o kregiñ gant :\nJ. Riou (An Ti Sat. + Dogan) Evit : 3 Da : 0\nI. Krok (Ur sac'had marvailhoù) Evit : 11 Da : 0\nJ. Kerrien (Ar Roc'h Toull) Evit : 6 Da : 0\nDir Na Dor (Pipi Gonto) Evit : 9 Da : 0\nR. Hemon (Nenn Jani) Evit : 3 Da : 21\nAnat eo n'eus diforc'h ebet evit implij an div araogenn en teir rannyezh skrivet gant Riou, Krok, Kerrien hag ar Moal. Dont a ra an troc'h gant stummoù ar brezhoneg "lennegel" dindan pluenn R. Hemon.\nGwelloc'h eo pellaat diouzh an implij a ra R. Hemon eus da, pa ne vije nemet evit tostaat ouzh spered ar brezhoneg, ha mont diouzh ar reol a heuilh ar skrivagnerien all am eus meneget.\n26 V 2000\n(c) Yann Gerven / Ar Falz 2000


Nupirau - Wikipedia\nNupirau eo anv bro Gwambiaiz en o yezh. Ur bobl indian eus mervent Kolombia eo Gwambiaiz. Savet eo an anv diwar an elfennoù nu (bras) ha pirau (douar). Adkavout a reer an anv-se en anv Novirao unan eus kumunioù Kolombia e mervent Silvia.\nSetu da heul ar vro a sell Gwambiaiz outi evel o hini, an nupirau : "ar bevennoù anezho (hon douaroù) a groge en Alto de Chapas, tost d'ar pezh zo bremañ Santander de Quilichao, ac'hano ez ae betek al lenn Chapas, o tiskenn gant ar stêr Suárez ha, goude-se, o tremen dre Honduras (e kumun Morales), e pignent betek Pico de Aguila ha Tierras Blancas; diskenn a raent, da-heul, dre El Tambo (anv kumun), o kemer tout ar "pubenenses" betek degouezhout e Pupayán. Adalek Pupayán ez aent o pignat gant ar stêr Palasrø (Palacé) evit tizhout Totoró ha tremen dre Yerbabuena (e kostez diabarzh ar menezioù dre du Malvazá), dre menezioù parentsik løstik kekau, koadegi gouez anvet ivez Kuskuru, ha chadenn Guanacas (e kumun Inzá). Oc'h heuliañ an hevelep kribenn sko ouzh Yaquivá e tremenent dre Granizal, Boqueró, Piedra Ensillada, Peñas Blancas ha kern Pitayó (e Kumun Silvia). Gouez da lod e endalc'hent ivez kernioù Mosoco, en tu all d'ar chadenn. Mont a raed dre stêr Pitayó da zifourkañ e Jambaló, Lomagorda ha Pioyá (e Kumun Caldono); ac'halese, war-draoñ ar gribenn, da Munchique, dre andonioù Mondomo. Eus Munchique ez aent da Santander (de Quilichao) ha da lenn Chapas da glozañ".\nEncrucijadas de Colombia Amerindia, ICAN, Colcultura, Bogotá, 1993 p. 14.\nHombres de Paramo y Montaña, Los Yanaconas del Macizo Colombiano; Historia Local; Carlos Vladimir ZAMBRANO; ICAN, Colcultura, PNR; Kolombia -1993, p. 33.\nAdtapet diwar « https://br.wikipedia.org/w/index.php?title=Nupirau&oldid=123475 »\nKemmoù diwezhañ degaset d'ar bajenn-mañ d'an 4 C'hwe 2007, da 16:47.


Die 10 Besten Hotels in Voronezh Oblast 2017 (Gut & Günstige Preise) - TripAdvisor\nTourismus Voronezh Oblast\nHotels Voronezh Oblast\nPensionen Voronezh Oblast\nFerienwohnungen Voronezh Oblast\nPauschalreisen Voronezh Oblast\nReiseforum Voronezh Oblast\nRestaurants Voronezh Oblast\nSehenswürdigkeiten Voronezh Oblast\nFotos Voronezh Oblast\nKarte Voronezh Oblast\nReiseführer Voronezh Oblast\nAlle Hotels in Voronezh Oblast\nHotelangebote in Voronezh Oblast\nTagungshotels in Voronezh Oblast\nFamilienhotel Voronezh Oblast\nVoronezh Oblast Spa Hotel\nRomantische Hotels Voronezh Oblast\nLuxushotels in Voronezh Oblast\nHotels mit 5 Sternen in Voronezh Oblast\nHotels mit 4 Sternen in Voronezh Oblast\nHotels mit 3 Sternen in Voronezh Oblast\nHotel mit Parkplatz Voronezh Oblast\nVoronezh Oblast Hotelurlaub mit Hund\nHotel mit Pool Voronezh Oblast\nHotels in der Nähe von Voronezh Oceanarium\nInformationen zu Voronezh ...\nBeste Hotels in Voronezh Oblast, Russland\nStil Alle Hotels in Voronezh Oblast Günstig Mittelklasse Luxuriös Romantisch Familienfreundlich Business-HotelBeliebig\nPreis/Leistung – Nr. 1 von 37 – Voronezh Oblast\nPreis/Leistung – Nr. 2 von 37 – Voronezh Oblast\nPreis/Leistung – Nr. 3 von 37 – Voronezh Oblast\nPreis/Leistung – Nr. 4 von 37 – Voronezh Oblast\nPreis/Leistung – Nr. 5 von 37 – Voronezh Oblast\nPreis/Leistung – Nr. 6 von 37 – Voronezh Oblast\nPreis/Leistung – Nr. 7 von 37 – Voronezh Oblast\nPreis/Leistung – Nr. 8 von 37 – Voronezh Oblast\nPreis/Leistung – Nr. 9 von 37 – Voronezh Oblast\nPreis/Leistung – Nr. 10 von 37 – Voronezh Oblast\nPreis/Leistung – Nr. 11 von 37 – Voronezh Oblast\nPreis/Leistung – Nr. 12 von 37 – Voronezh Oblast\nPreis/Leistung – Nr. 13 von 37 – Voronezh Oblast\nPreis/Leistung – Nr. 14 von 37 – Voronezh Oblast\nPreis/Leistung – Nr. 15 von 37 – Voronezh Oblast\nPreis/Leistung – Nr. 16 von 37 – Voronezh Oblast\nPreis/Leistung – Nr. 17 von 37 – Voronezh Oblast\nPreis/Leistung – Nr. 18 von 37 – Voronezh Oblast\nPreis/Leistung – Nr. 19 von 37 – Voronezh Oblast\nPreis/Leistung – Nr. 20 von 37 – Voronezh Oblast\nPreis/Leistung – Nr. 21 von 37 – Voronezh Oblast\nPreis/Leistung – Nr. 22 von 37 – Voronezh Oblast\nPreis/Leistung – Nr. 23 von 37 – Voronezh Oblast\nPreis/Leistung – Nr. 24 von 37 – Voronezh Oblast\nPreis/Leistung – Nr. 25 von 37 – Voronezh Oblast\nPreis/Leistung – Nr. 26 von 37 – Voronezh Oblast\nPreis/Leistung – Nr. 27 von 37 – Voronezh Oblast\nPreis/Leistung – Nr. 28 von 37 – Voronezh Oblast\nPreis/Leistung – Nr. 29 von 37 – Voronezh Oblast\nPreis/Leistung – Nr. 30 von 37 – Voronezh Oblast\nNr. 5 von 37 Hotels in Voronezh Oblast\nNr. 6 von 37 Hotels in Voronezh Oblast\nNr. 1 von 37 Hotels in Voronezh Oblast\nNr. 2 von 37 Hotels in Voronezh Oblast\nNr. 3 von 37 Hotels in Voronezh Oblast\nNr. 4 von 37 Hotels in Voronezh Oblast\nNr. 7 von 37 Hotels in Voronezh Oblast\nNr. 8 von 37 Hotels in Voronezh Oblast\nNr. 9 von 37 Hotels in Voronezh Oblast\nNr. 10 von 37 Hotels in Voronezh Oblast\nNr. 12 von 37 Hotels in Voronezh Oblast\nNr. 13 von 37 Hotels in Voronezh Oblast\nNr. 14 von 37 Hotels in Voronezh Oblast\nNr. 15 von 37 Hotels in Voronezh Oblast\nNr. 16 von 37 Hotels in Voronezh Oblast\nNr. 18 von 37 Hotels in Voronezh Oblast\nNr. 19 von 37 Hotels in Voronezh Oblast\nNr. 20 von 37 Hotels in Voronezh Oblast\nNr. 21 von 37 Hotels in Voronezh Oblast\nNr. 23 von 37 Hotels in Voronezh Oblast\nNr. 24 von 37 Hotels in Voronezh Oblast\nNr. 25 von 37 Hotels in Voronezh Oblast\nNr. 29 von 37 Hotels in Voronezh Oblast\nNr. 11 von 37 Hotels in Voronezh Oblast\nNr. 17 von 37 Hotels in Voronezh Oblast\nNr. 22 von 37 Hotels in Voronezh Oblast\nNr. 26 von 37 Hotels in Voronezh Oblast\nNr. 27 von 37 Hotels in Voronezh Oblast\nNr. 28 von 37 Hotels in Voronezh Oblast


Alessandro de' Medici (dug Firenze) - Wikipedia\nAlessandro de' Medici (dug Firenze)\nUr pennad Alessandro de' Medici zo ivez.\nAlessandro de' Medici, lesanvet il Moro ( Firenze 1510 - Firenze 1537) a oa dug Penne ha goude dug Firenze adalek 1532, aotrou Firenze eus 1530 betek 1537.\nPoltred gant Pontormo\n2.1 E vugale\nMab bastard e oa da Lorenzo II de' Medici, met krediñ a reer e c'hall bezañ bet mab d'ar c'hardinal Giulio di Giuliano de' Medici, a voe anvet da bab. Petra bennak ma oa bastard e voe kentañ dug Firenze gant skoazell ar pab.\nAbalamour d'e lesanv il Moro e kreder e c'hallfe bezañ bet ganet gant ur vatezh hiron a laboure evit an tiegezh Medici, anvet Simonetta da Collevecchio, hervez tud all e oa mab d'ur goueriadez roman. Teñval e oa liv e zremm ha netra ken.\nPa voe trec'het ar Repubblica fiorentina gant an arme spagnol e teuas da vout mestr Firenze, hervez un emglev etre ar pab hag an impalaer Karl V, diwar-goust e genderv Ippolito de' Medici.\nKerkent ha kemeret ar galloud e klaskas kemmañ an ensavadurioù republikan, goude ma ranke doujañ dezho hervez ar feuremglev a oa bet sinet goude da Firenze kodianañ. Gant e genderv Cosimo, a reno war e lerc'h, e vint kemmet da vat. Degas a reas da Firenze boazioù eus lez an impalaer Karl V, ma en devoa bevet atav, evel pourmen gant halabarderien hag a sponte tud Firenze.\nReiñ a reas doare ur briñselezh d'e c'houarnamant, ha skarzhañ an arouezioù hag ensavadurioù kumunel, a oa karet gant tud Firenze. Kargañ a eure Benvenuto Cellini (a ra anv a se en e emvuhezskrid) da brientiñ ur moneiz gant e boltred. Alessandro a c'hourc'hemennas, en desped d'ar feuremglevioù, ma vije dastumet armoù ar geodedourien. Daoust da se e voe drouklazhet gant unan ag e gerent, Lorenzino de Medici.\nE 1533 ( pe 1536?) e timezas da Marc'harid Aostria, anavezet ivez evel Marc'harid Parma, ur vastardez d'an impalaer Karl V. Bugel ebet n'o doe.\nUr pried-kleiz en doa, anvet Taddea Malaspina, ha daou vugel o doe:\nGiulio de' Medici (c. 1540-1600), en doe besterd,\nGiulia de' Medici, a zimezas d'he c'henderv Bernardetto de' Medici, Signore di Ottaiano, ha bugale he doe.\nUr verc'h all en doe, Porzia, ha n'ouzer ket piv e oa he mamm, a voe leanez.\nGiulio 1527 pe 1532 1600 Mab bastard, reizhekaet goude marv e dad\nGiulia 1534 1588 Merc'h bastard\nPorzia 1538 1565 Merc'h bastard, leanez\nLazhet e voe gant e genderv Lorenzino de' Medici. Cosimo Iañ de' Medici, eus ar skourr Popolano avat, an hini a renas war e lerc'h.\nDiwar ar muntr-se eo e voe skrivet ar pezh-c'hoari gallek «Lorenzaccio » gant Alfred de Musset).\nRepubblica fiorentina Alessandro de' Medici\nAdtapet diwar « https://br.wikipedia.org/w/index.php?title=Alessandro_de%27_Medici_(dug_Firenze)&oldid=1954380 »\nKemm diwezhañ d'an 15 C'hwe 2022 da 09:15\nKemmoù diwezhañ degaset d'ar bajenn-mañ d'an 15 C'hwe 2022, da 09:15.


Lizer a bastor 1996 - Diocèse de Quimper\nan Aotrou Klemant Guillon, eskob Kemper ha Leon\ndiwarbenn an doare nevez da reñka an traou en eskopti\n(20 a viz ebrel 1996)\n1. Pell ’zo dija (wardro eur bloaz hanter) e labourom da gempenn an traou en on eskopti. Kalz ahanoh o-deus roet an dourn evid al labour-ze, pa neve ken o kemered perz er bodadegou a bep seurt er parreziou hag er sekteuriou, pe hoaz e-barz eun emzao pe eur servich bennag. Trugarez deoh a greiz kalon.\n2. Eun deiz braz a dosta bremañ : deiz gouel ar Pantekost, d’ar hweh-war-’n ugent a viz mae. Da geñver an deiz-se, goude lein, da deir eur, e iliz Landerne, eh embannin eur guchenn reolennou a vezo, evel pa lavarfen, lezenn-veur an adkempenn evid on eskopti. Ar reolennou-ze a zello dreist pep tra ouz daou dra :\n– da genta ar feson ma vo ingalet douar an eskopti etre strolladou parreziou, sekteuriou pastoral ha korn-broiou ;\n– d’an eil, an doare da labourad a-gevred etre beleien, diagoned (diakred) ha laiked.\n3. Ober a rin euz va gwella evid ma vezo ar reolennou-ze er memez amzer striz ha distegn : striz, evid ma ouezo mad peb hini petra ’zo en e garg ; distegn koulskoude, evid ma ne vo ket miret da bourchu an enklaskou boulhet war an dachenn ha da staga gand re all, rag pa•deuio ar poent da zeveni on diviz e savo kudennou nevez ha n’on deus ket, hirio, an diskoulm anezo.\n4. Ma reom eur c’hempenn d’on eskopti, n’eo ket da genta evid cheñch an doareou hag ar frammou (structures) na kennebeud evid diblas mein-harz ar parreziou ; henn ober a reom evid ma klaskim asamblez penaos e vezim fidel muioh-mui d’ar gefridi fiziet en on Iliz a Gemper ha Leon. Va brasa c’hoant eo e rofe tro deom oll a c’hempenn-ze, da vond war araog gand muioh a diz er feiz, en esperañs, en youl da rei testeni, oll a-unan evel breudeur, da Gelou Mad an Aviel.\n5. Lidèrèz amzer Fask a zo pinvidig kenañ evid or feiz. Ar pennadou-lenn tennet euz ar Skritur Sakr evid suliou an eiz war ’n-ugent a viz ebrel, ar bemp hag an daouzeg a viz mae eo a bourchas din an danvez a zisplegin deoh e teir lodenn al lizer-man.\n28 ebrel : “Me eo an nor” (Yn 10 ,7-9)\n6. Jezuz a ra kaoz diwar-benn eur c’hraou-deñved, ha diwar-benn an nor e tremen drezi ar pastor, nann avad al laer hag ar forbann ; ar re-man a bign dre eul leh all. Selaouerien Jezuz ne gomprenont ket mad ar pez e fell dezañ lavared, ha neuze eo eh embann : “Me eo dor an deñved. Mah antre unan bennag en eur dremen drezon, e vezo salvet, e hello mond ha dond, hag e kavo peuri druz... Me ’zo deuet evid m’o dezo an dud ar vuhez, eur vuhez puill”.\n7. Jezuz eo eta an hini a zigor dor ar c’hraou, an hini a bermet da vond euz an diañvêz d’an diabarz hag euz an diabarz d’an diañvêz. Kementse a ra deom soñjal e tle on Iliz beza digor frafik, prest da zigemered an dud, êz tostaad outi. Arabad dezi beza hepken Iliz an “diabarz” e riskl d’en em gloza moraillet. Red eo dezi ive beza eun Iliz en “diañvêz” hag eta m’o dezo ar gristenien ar zoursi da veza el lec’h m’emañ buhez an dud, evid dougen testeni d’an Aviel.\n8. Ar reñkadur a fell deom ober ne hell ket beza hepken eun tamm kempenn evid diabarz an Iliz. Med, d’am zonj, e tle rei tro d’eun darempred gwelloh etre an Iliz ha tud an diañvêz. Gwir eo, krog om dija gand seurt darempredou. En on eskopti ez eus lehiou da zelaou ha da zigemer. Bez’ ez eus skipaillou (équipes) e hell enno ar re a houlenn badeziant dizelei pegen birvidig eo galv karantezuz an Aotrou Krist ha deski penaos mond d’e heul. Bez’ ez eus lehiou e hell enno ar yaouañkizou en em weled ha ranna kenetrezo o enklaskou diwar-benn an tu da gemer en o buhez. Greom or posubl ma kresko muioh-mui al lehiou-ze hag ar skipaillou-ze da zelaou ha da ranna.\n9. Jezuz, hag e-neus lavaret “Me eo an nor”, e-neus lavaret ive “Me eo ar Pastor mad” (Yn 10/11). Anaoud a ra e zeñved hag e zeñved e anavez. Rei a ra e vuhez evito. Ne glask tamm e-bed e vad e-unan. N’ e-neus ken soursi nemed dastum ar bobl fiziet ennañ gand an Tad hag e vlenia beteg ennañ.\n10. Dre zakramant an urz o deus resevet, ar veleien, kenunanet gand a eskob, a zo liammet en eun doare dispar gand ar C’hrist Pastor. Ar mision o deus da labourad en e ano evid kelenn, santelaad ha bleinia pobl Doue. Jezuz Krist eo a zo skwer hag eienenn ar garantez a bastor a dle o entana. Seul vui e vezint tost dezañ, seul vui e vezint fidel d’o mision.\n11. Gouzoud mad a reom eo nessesser a-grenn ministrèrèz (karg) ar veleien ha den ne hell kemered o ’flas. Med an Iliz he deus divizet e hellfe kenlabourad ganto diagoned (diakred) ha laiked (lezenn 519 euz lezennou an Iliz), ha zoken, a-wechou, kaoud perz er garg o-deus da gelenn, da zantelaad ha da vlenia pobl Doue, ar pez a anver “karg pastoral” (lezenn 517, 2). Emaom o vond da implija an aotreou-ze en on eskopti, dreist-oll dre ma vezo laiked (ha diouz ma c’hoarvezo diagoned, leaned ha leanezed) o kemer perz er “skipaillou pastoral”. Sklêr eo ne hello beza skwer ha patrom an oll gristenien-ze – evel hini ar veleien o-unan – nemed an Aotrou Krist, eñ ha “n’eo ket deuet evid beza servichet, med evid servicha ha rei e vuhez evid an oll” (Mz 20,28). Oll, e rañkim poania da zerhel on daoulagad da bara warnañ, ha ma c’hoarvez ganeom – ar pez a zo hervez on natur-den – beza touellet da glask tapoud peg er galloud d’ober or mistri war ar re all, e sikouro ahanom da weled sklêr en or menoziou, da anaoud an dentasion ha da veza treh dezi.\n12. Ar skipaillou pastoral a vezo eul leh e hello kenlabourad ennañ ar vinistred urziet (1), hag al laiked. Med bez’ e vo – hag ez eus dija – kalz re all (kuzuliou pastoral, kuzuliou ekonomikel, skipaillou degemer, skipaillou lidèrèz, katekizèrèz, hag all...). En eur lahourad evelse asamblez, en eun doare efeduz hag hegarad, e rooh tro d’ar veleien da veva en o harg a veleg gand feiz ha levenez, heb beza flastret gand bec’h al labourou hag an tregasou, evel ma lavaren bremañ ’z eus daou vloaz en eul lizer all. Aotreit ahanon d’aber ouzoh ar goulennou-mañ : daoust hag istim a-walh ho-peus evid labour sakr ar veleien ? Daoust ha pedi a rit evid “ar re o-deus ar garg euz pobl Doue”, evel ma lavar eil pedenn-veur an overenn ? Daoust hag youl ho-peus e yafe da veleien warhoaz ar re yaouank a hirio – marteze euz ho kerentiez hag hoh anaoudegez ? Ar zulvez-mañ, eiz war ’n-ugent a viz ebrel, pevare sul Fask, a zo, evel bep ploaz, dre ar bed oll, an devez a bedenn evid an danvez beleien. Tro vad evidom oll da bedi c’hwek Mestr an eost, ma plijo gantañ rei deom ar veleien on dezo ezomm er boaveziou da zond.\n(1) ar re o-deus resevet urziou sakr.\n5 mae : “C’hwi eo ar mein beo” (1 P 2,5)\n13. Sant Per, penn-rener an ebestel, eo a bed ahanom, en e lizer kenta, da veza “ar mein-beo a dalvez da zevel an templ speredel (spirituel)”. Evid an dra-ze eo red deom “tostaad ouz an Aotrou Krist”, a zo “ar mên beo taolet a gostez gand an dud, med dibabet gand Doue” d’ober anezañ mên-korn ar zavadur speredel m’eo an Iliz (1P 2,4-7). Ne heller ober netra heptañ : “Distag diouzin ne hellit ober netra” (Yn 15,5). Disul diweza, Jezuz en em ziskoueze evel dor an deñved, hag ar pastor mad (Yn 10,7-11). En Aviel hirio e lavar deom ez eo “an hent, ar wirionez hag ar vuhez” (Yn 14,6). Eñ eo eta a dle or blenia en-dra ma poaniom on-unan-penn koulz ha gand re all, ha warnañ eo e tleom diazeza kement tra a reom, ha da genta ol labour da reñka on eskopti, evel ma saver eun ti war ar roc’h (Mz 7,24-25).\n14. An dro-lavar “mein beo” a zo souezuz a-walh, rag eur mên, dre natur, a zo divuhez. Med ar savadur a zo meneget gand an abostol Per n’eo ket evel savaduriou ar bed-man : hemañ a zo eun templ speredel, grêt gand danvez beo, an dud hag a glask euz o oll nerz beva en emgleo steuet gand Doue ha beza testou hag embannerien an emgleo-ze evid an oll. Sant Per a embann en eun doare kaer-dispar : “C’hwi a zo ar ouenn zibabet, ar gumuniez santel a veleien, ar vroad santel, ar bobl e-neus Doue perhennet evid embann burzudou an hini e-neus ho kalvet euz an deñvalijenn d’e sklerijenn estlammuz” (1 P 2,9).\n15. Ar “velegiez roueel-ze”, evel ma lavar sant Per, eo belegiez an dud fidel, on-eus oll da lakaad da dalvezoud en or buhez azaleg or badeziant. Penaos ? En eur ginnig or buhez da Zoue e “sakrifis speredel” (1 P 2,5), o kemered skwer diouz Jezuz Krist e-neus en em ginniget e-unan d’e Dad a-hed e vuhez ha dreist pep tra e mister e Bask. Setu petra eo beza kristen : ren or buhez pemdezieg en he oll stummou (er famill, er harter, er vicher, er mennadou a bep seurt) evel eur prof ahanom on-unan da Zoue ha d’or breudeur.\n16. Eun ti mañsonet mad a vez stag-mort ar mein an eil ouz egile. Peb hini e-neus e blas merket, hag e dalvoudegez. En templ speredel m’eo an Iliz, ar “mein beo” o-deus kargou a bep seurt, med oll eh en em harpont evid ma vo solud an templ ha ma hello servichoud evid ar pez m’eo grêt. Evel ma lavar eun abostol all, sant Paol, “ar hargou en Iliz a zo a bep seurt, med ar memez Aotrou eo atao... Peb hini a reseo an donezon da ziskleria ar Spered Santel evid mad an oll” (1 Co 12,5-7). Ar simant a stag ar mein beo an eil ouz egile eo ar garantez. Netra ne hello morse beza lakaet e plas ar garantez en eur barrez, en eur sekteur pastoral, e Iliz on eskopti : ar garantez-se hag a zo “teneridigez ha madelez, izelded a galon, habaskded ha pasiañted”, hag a ya beteg ar pardon (Kol 3,12-13).\n17. Oll e ouezom petra eo ar “hargou a bep seurt” a ra meneg anezo sant Paol. Anaoud a reom, a-dra-zur, ar hargou a vez roet dre an urziou sakr : hini an eskob hag ar beleg, a zo pastored hervez skwer ar Hrist hag en e ano ; hini an diagon (diakr), savet adaleg penn-kenta an Iliz evid servich ar gumuniez, evel ma tigas da zoñj kenta lennadeg ar pemped sul-mañ euz amzer Fask (Ak 6,1-7), e tistroin hirroh warni da ’fin ar bloaz, pa vezo bet bodadeg leun an eskibien e miz du, a gaso lod euz he amzer o prederia warni. Med ouzpenn ar hargou a zo roet d’ar vinistred gand an urziou sakr ez eus a bep seurt kargou hag a zo e dalh al laiked e-barz an Iliz. Evelse e soñjan en dud a ra wardro al lidèrèz, ar hatekizèrèz, an oberou a drugarez, hag all... Soñjal a ran ive en animatourien hag animatourezed pastoral, e-kerz an aluzennèrèziou hag an emzaoiou, pe e-barz ar parreziou. Soñjal a ran hoaz er “skipaillou gedourien” a gemer preder, er sekteuriou, da aviela ar re yaouañk.\n18. Darn euz izili an Iliz, gwazed ha merhed, ministred urziet ha laiked, o-deus eur stad a vuhez dizheñvel, a anver “buhez relijiel” pe “buhez koñsakret”, er stumm arvestuz (contemplative) pe er stumm abostoleg. Evel m’ e-neus ar Pab digaset da zoñj en e Lizer abostoleg nevez embannet (Vita consecrata, 25 meurz 1996), ar vuhez koñsakret a zo eun donezon présiuz roet gand Doue d’e Iliz. N’eo ket, drezi e-unan, stag ouz urz na karg ebed en Iliz. N’eo ket an “ober” eo a ra ar relijiuz, med ar “beza”. Kouskoude êz eo kompren, pa zeu an Iliz da fizioud eur mision (eur garg) (a veleg, a ziagon, pe a gristen badezet) en eun den koñsakret da Zoue, hemañ a zigas gantañ, da ober e labour, e binvidigez e-unan.\n19. Evel m’ am-eus lavaret e lodenn genta al lizer-man (n°11), ar reizadur (reñkadur) pastoral emaom o lakaad en hent a houzañv e vije laiked (koulz ha leaned ha leanezed) o kemered o flas er “skipaillou pastoral”. Kuzuliou ekonomikel ar parreziou a gendalho da vond en-dro hag er strolladou-parreziou da zond e vezo savet “kuzuliou pastoral”. Ar reolennou a embannin da zeiz ar Pantekost a zisklerio frêz roll peb hini euz ar skipaillou ha kuzuliou-ze. Hirio e pouezan war eun dra hepken : ar re oll o dezo perz er skipaillou pe guzuliou-ze a rañko en em gemered evid “mein beo” harpet war ar “mên-korn” m’ eo Jezuz e-unan, ha staget an eil ouz egile gand simant ar garantez.\n12 a viz mae : Korventenn ar Pantekost\n20. Teir lennadeg c’hwenved sul Fask a gomz euz donedigez hag oberou ar Spered Santel. En Aviel, Jezuz a ro da anaoud e pedo an Tad goude ma vezo êt d’e gaoud a-dreuz ar maro hag ar rezureksion (an adsao da veo), hag an Tad a zigaso “eun Difennour all hag a jomo atao ganeoh, ar Spered a wirionez” (Yn 14,15-16). Promesa Jezuz a zo sevenet, an Iliz he-neus resevet c’hwezadenn ar Spered Santel, ar Spered he diouall, a-hed ar hantvejou, a zigas soñj dezi euz Komz Jezuz evid he lakaad da dalvezoud, a gas anezi dalhmad da embann an Aviel beteg penn pella ar bed, a zo hag a jomo beteg fin an amzeriou he sklerijenn hag he nerz.\n21. Ar henta lennadeg, tennet euz Oberou•an Ebestel (Ob 8,5-17) a zigas da zoñj euz eun darvoud heverk euz buhez an Iliz. Filip, unan euz ar zeiz nevez-grêt diagoned, a gerz da vro Samaria da brezeg ar C’hrist. E gomzou, harpet gand sinou, a zo degemered gand joa hag a laka ar feiz da ziwan. An ebestel Per ha Yann a zeu goudeze da astenn o daouarn war ar Samaritaned, hag ar Spered Santel a zo roet dezo.\n22. En eil lennadeg, sant Per a gomz d’ar gristenien euz an testeni o-deus da rei : “Bezit prest atao da renta kont d’ar re her goulenn euz an esperañs a zo en ho kalon : her grit a-vad gand douster ha resped” (1 P 3,15-16). Rei an testeni-ze n’eo ket êz atao. Aliez, da skwer, re yaouank a lavar din e vez grêt goap outo er skol pa ziskleriont ez int kristen. Oll on-eus ezomm, evid beza testou fidel da Jezuz Krist, e teufe ar Spered Santel da rei deom an nerz-kalon hag ar galloud (ar startijenn).\n23. Jezuz ne ehan ket da rei ar Spered Santel d’e Iliz. Dalhmad e teu ar Pantekost da nevezi. Kalz ahanom a lido ar gouel er blâ-mañ e Landerne. N’eus forz penaos, n’eus forz e pe-leh, e pedim ar Spered Santel da leunia or c’halonou hag or buheziou gand e garantez. Evelse eo e hellim beza gwir ziskibien da Jezuz ha testou gwirion an Aviel.\n24. Ar pez a vir ouz ar Suered Santel da zond ha da labourad ennom hag en or gomunieziou, eo ar pehed a hell kemered a bep seurt stummou : emgarantez direiz, tech ar plijadureziou, ourgouill, youl arhant ; ha dreist pep tra an tech a ra deom klask sevel dreist ar re all ha chom en or part on-unan, en eur vruzuna ar garantez hag ar gomunion kenetrezom pe da vihana ouz o lakaad da zemplaad. Ezomm on-eus dalhmad da veza pareet en on diabarz pa argasom ar re all dre aon pe dre fallagriez, pa glaskom ober•or mistri war ar re all o lakaad e peb mod or menoziou hag or giziou da gaoud an treh. Doue a ginnig deom ar pare, m’ en em lakeom e stad da jeñch buhez ha ma houlennom pardon gand izelded ha fiziañs.\n25. Renevezet gand e Spered Santel, e hellim bale en esperañs. A wir galon e stagim bremañ gand al labour on eus boulhet da zigas gwellaenn e reizadur pastoral an eskopti, o kounta war nerz karantez Doue, a zo gwest da gas da benn, ennom ha drezom, leun a draou kaër.\n26. En eur echui, e fell din, heb troïdella, ho pedi oll, gwazed ha merhed, beleien, diagoned, laiked, leaned, leanezed, da zond da Landerne deiz ar Pantekost, c’hweh-war ’n ugent a viz mae, da deir eur.\n27. Kouvia a ran da genta izili kuzul ar veleien ha kuzul pastoral an eskopti, o-deus, en o bodadegou, nevez so, pleustret gand aket war ar menoz am oa kinniget dezo hag o-deus roet, gand o moueziou, eveziadennou talvouduz kenañ.\n28. Pedi a ran ive stard ar re oll a zo e kuzuliou ar parreziou : kuzuliou pastoral ha kuzuliou ekonomikel ; ha kement hini a zo e karg, kalz pe nebeud, a-resed buhez an eskopti pe ar barrez, en eun emzao pe eur servich.\n29. Asamblez emaom o vond da lida eun digouez kaër en on Iliz a Gemper ha Leon. Dizelei a raim, ez om dre hras Doue “heritourien ha saverien” (mañsonerien). Bez’ e hellim, ouzpenn-ze, kaoud soñj eo an daou her-ze testenn pelerinaj santez-Anna-Wened pa yelo or c’horn-bro da ziambroug an Tad Santel ar Pab d’an 20 a viz gwengolo da zond. Or pedenn, en eur ginnig da Zoue ezommou on Iliz a Gemper ha Leon, a zigoro da zigemer ezommou an oll beteg penn pella ar bed. Hag e trugarekaim an Aotrou d’or beza galvet, ha d’or gelver a nevez, da labourad gantañ evid silvidigez ar bed.\n† Klemant GUILLON\n(Troet e brezoneg gand Biel CABON, Aluzener ti retred Gwitalmeze)


Pajenn:Ar Prat - Nozveziou an arvor, 1909.djvu/8 - Wikimammenn\nPajenn:Ar Prat - Nozveziou an arvor, 1909.djvu/8\na ranke rei o leac’h da re all… Ar wazed a jache war o c’herniel-butun berr ha mogedet, ar merc’hed a stamme hag ar vugale vihan a foc’he al ludu gant an houarn biniou pe a glaske laou e penn ar c’haz ! Nag a stad a veze er beorien geiz o welet gant pegement a brez hag a evez e teue, dre-holl, ar goueriaded da zelaou o istoriou ! Ker kaer ha ker plijus e vezent ma teue d’ar wazed lezel an tan da vervel en o c’herniel, d’ar stam chom a zav etre daouarn ar merc’hed ha d’ar vugale lezel e peoc’h ludu ha kaz evit selaou gwelloc’h, o diskouarn soun hag o daoulagad peket ouz ar c’honterien.\nKozidi ha yaouankizou a zizroe, laouen o c’halon, d’o c’hear goude beza tanvaet eur blijadur c’houek hag onest er seurt beilhadegou.\nAn dra-ze oa an amzer goz, an amzer vad ! Mes maro eo gouenn ar varvailherien-valeerien, hag an tadou koz a vreman n’ouzont mui a istoriou diduellus…\nChench a ra an amzeriou !\nEn deiz a hizio e leac’h beza bodet en dro d’eun tantad tan, o selaou, gant ar Re-goz, kontadennou ar varvailherien, yaouankizou hon amzer, epad ar goanv, a gav gwelloc’h mont da redek a bell, da henti a bep seurt tiez, da c’hoari kartou ha domino. Karet a rafen gallout lavaret e tanvaer, e seurt beilhadegou, plijadur ken dereat ha ker yac’hus ha gwechall. Mes allaz ! Awechou ar seurt diduamanchou a vez noazus ouz o c’horf hag ouz o ene ; koll a reont, — re alies siouaz ! — ar paourkez tud yaouank, o yec’hed hag o glanded…\nAr skrivanierien breizek ha broadus a ya bemdez war niverusaat hag o youl eo ober ar Vro da zont en eur en em harpa war an Amzer dremenet. Gwir virerien kelennadureziou reiz ha doareou fur o C’hendadou, o lavar eo : Giz koz, giz wirion, hag o skoazell a roont da zelc’her en o zav ar giziou mad a venn tec’het kuit evit rei leac’h da c’hiziou all nevesoc’h hag alies fall. Gant keuz e welont o kerzet kuit ar\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/8&oldid=158247 »\nKemmoù diwezhañ degaset d'ar bajenn-mañ d'an 9 Ebr 2020, da 22:09.


Pajenn:Marigo - Buez ar Saent.djvu/41 - Wikimammenn\nPajenn:Marigo - Buez ar Saent.djvu/41\nGouel ar Rouanez.\neo deut Doue d’az bisita : tennet vezo diguenet ar sclerigen a behini ne profites quet.\nO va Doue, aznaout a ràn ne doun quet c’hoas abandounet, pa glevàn c’hoas ho mouez pehini am spount hac am gourdrous. Re bell-amser so abaoue ma edoc’h o squei var dor va c’halon. Petra c’houlennit-hu diguenê, va Doue ? Parlantit c’hoas ur veich, hac e oboissin deoc’h.\nAr seizvet devez a viz Guenver.\nSANT YAN CALYBIT.\nAr Sant-mâ a voa ganet e Constantinopl ; e dad hac e vam, tuchentil vras, ha tud a zougeanç Doue en instruas er vad hac e c’hare meurbet abalamour d’e natural douç, d’e vodesti ha d’e oboissanç.\nSul vui e cresque en oad, sul devotoc’h ha sul parfetoc’h e teue ive bemdez. N’en devoa nemet daouzec vloaz, pa zigoueas e ty e dad ur Religius da c’houlen logea, hac a oue recevet gant cals a garantez. Ar c’hrouadur yaouanc, ravisset o velet e zevotion, a c’houlennas digantâ e pe fæçoun e vever en e gouent ; an Tad o veza respontet penaus e voant pevar-c’hant er memes couent, hac e voant occupet-oll an eil rum goude eguile, da gana meuleudiou an Autrou-Doue nos-ha-dez, heb discontinui morse tout, ar c’hrouadur a zisclerias dezâ secretamant ar c’hoant bras en devoa da vont da servicha Doue er memes couent. Caër en devoa an Tad-se represanti dezâ e voa re yaouanc. Tad Santel, eme ar c’hrouadur, pa inspir din an Autrou Doue un hevelep resolulion, e roi din ive dre e c’hraç an nerz d’en em acquita eus va dever ; ha n’ho quitaïn quet quen n’ho pezo prometet din e tremenot dre amâ, pa zeuot en dro,\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/41&oldid=134532 »


Sergei Bubka - Wikipedia\nSergei Bubka pe Sergei Boubka (An Tsar e lesanv), bet ganet d'ar 4 a viz Kerzu 1963 e Vorochilovgrad (Unaniezh ar Republikoù Sokialour Soviedel d'ar mare-se ha deuet da vezañ Louhansk da-heul dizalc'hiezh Ukraina e 1991), a zo bet un atletour, barrek-kenañ war al lammat gant ar berchenn.\nSergei Bubka e 2013\n1 Rekordoù sof-kont\n2 Kampion ar bed\n3 Kampion olimpek\n4 Kampion Europa\n5 Ur vuhez all da leuniañ\nD'an 13 a viz Gouere 1985, e Pariz, e voe an atletour kentañ o lammat dreist ur varrenn savet da c'hwec'h metr a uhelder. Un taol-kaer hag a voe-eñ gouest da adober pemp gwech ha daou-ugent e-kerzh peder c'henstrivadeg ha daou-ugent ! Sportour hep e bar en devoa pilet pemp rekord ar bed ha tregont en e ziskiblezh (pa vefe en diabarzh pe en diavaez), kement-mañ etre 1984 ha 1994.\nAbaoe 1990, e Donetsk (Ukraina), e vez dalc'het gant Sergei Bubka ur genstrivadeg en diabarzh gouestlet d'al lammat gant ar berchenn hepken, Pole Vault Stars an anv anezhi. Eno e oa bet paket rekord ar bed (6,16 m) gant an atletour gall Renaud Lavillenie d'ar 15 a viz C'hwevrer 2014 ha kement-mañ dindan daoulagad an hini en devoa dalc'het anezhañ e-pad ugent bloavezh...Sergei Bubka e-unan.\nDelc'her a ra c'hoazh rekord ar bed en diavaez (6,14 m) en devoa tapet e Sestriere (Italia) d'an 31 a viz Gouhere 1994.\nKampion ar bedAozañ\nC'hwec'h gwech diouzh renk e oa aet ar maout gantañ da-geñver Kampionadoù bedel an Atleterezh, bet dalc'het\nen Helsinki (14 a viz Eost 1983, 5,70 m),\ne Roma (5 a viz Gwengolo 1987, 5,85 m),\ne Tokyo (29 a viz Eost 1991, 5,95 m),\ne Stuttgart (19 a viz Eost 1993, 6,00 m) (dindan banniel Ukraina),\ne Göteborg (11 a viz Eost 1995, 5,92 m) hag\nen Aten (10 a viz Eost 1997, 6,01 m).\nHevelep berzh en devoa graet er C'hampionadoù bedel en diabarzh, bet dalc'het\ne Pariz (18 a viz Genver 1985, 5,75 m),\nen Indianapolis (6 a viz Meurzh 1987, 5,85 m),\ne Sevilla (8 a viz Meurzh 1991, 6,00 m) hag\ne Barcelona (10 a viz Meurzh 1995, 5,90 m).\nN'haller ket lavaret en devoe Sergei Bubka darempredoù frouezhus gant ar C'hoarioù Olimpek hañv rav div wech hepken e kemeras-eñ perzh enne : e Seoul (28 a viz Gwengolo 1988) ma'z eas ar maout gantañ gant ul lamm 5,90 m hag e Barcelona (7 a viz Eost 1992) ma voe ranket da unnekvet hep bezañ bet gouest da lammat dreist ar varrenn da-heul teir c'hwitadenn.\nE 1984 ne voe ket evit mont da Los Angeles da genstrivañ en abeg m'en devoa bet divizet holl Vroioù ar Reter chom hep mont di. Hag e 1996, en Atlanta, ne voe ket e-tailh da lammat gloazet ma oa gwerzhid vras e c'har.\nAn hini a veze graet An Tsar anezhañ a renas war Europa ivez, evel-just. Div wech e voe tapet ar gurunenn-mañ gant Sergei Bubka, da-geñver ar c'hampionadoù bet dalc'het\nen Aten (3 a viz Meurzh 1985, 5,70 m, en diabarzh), hag\ne Stuttgart (29 a viz Eost 1986, 5,85 m).\nUr vuhez all da leuniañAozañ\nD'ar 4 a viz C'hwevrer 2001 e oa en em dennet an atletour ukrainat da vat, evit ar pezh a sell ouzh e vicher a sportour.\nAdtapet diwar « https://br.wikipedia.org/w/index.php?title=Sergei_Bubka&oldid=1559789 »\nDernière modification le 12 Meu 2014, à 07:28\nKemmoù diwezhañ degaset d'ar bajenn-mañ d'an 12 Meu 2014, da 07:28.


Baleet e vo evit ar skol c’hoazh hag adarre | YA! Keleier e brezhoneg - kazetenn sizhuniek enlinenn\nKeleier » A-nevez » Baleet e vo evit ar skol c’hoazh hag adarre\nBaleet e vo evit ar skol c’hoazh hag adarre\n07 / 05 / 2018 | A-nevez, Keleier Breizh | Commentaires fermés sur Baleet e vo evit ar skol c’hoazh hag adarre\nEvel bep bloaz, d’ar Yaou-Bask, e vo eus an Tro Menez Are. D’an 10 a viz Mae e vo emgav-bras ar valeerien, e Lokmelar… Hag enoret e vo ar vro Chelgen.\nAbaoe 1989 e vez dalc’het an Tro Menez Are bep Yaou-Bask. Krouet e oa bet evit arc’hantaouiñ Skol Diwan Kommanna. Ha gwir eo c’hoazh e 2018 ! Mod-se, pep perzhiad, pep baleer, a bae 8 pe 9€ da vont gant unan eus ar seizh hentad bet kempennet gant skipailh an Tro Menez Are. Dezhañ da zibab : 6, 10 (daou hentad 10 km a vo), 15, 20, 30 pe 40km… Bep bloaz e ra berzh bras an dTro Menez Are. Pe evefe brav pe fall an amzer e vez degemeret bep bloaz etre 7000 hag 8000 den o vale.\nA-vloaz-da-vloaz e cheñch ar gumun. Goude Lopereg e 2016, Ar C’hloastr-Plourin e 2017 e vo dalc’het an abadenn war gumun Lokmelar ar bloaz-mañ. Etre Leon ha Treger emañ ar gumun, er vro Chelgen – diouzh anv an dilhad hengounel. Bro ar Juloded eo hini Lokmelar ivez.\nBirvilh e Lokmelar\nUn digarez e vo da valeerien Tro Menez Are da zizoleiñ kumun Lokmelar neuze. Dibar eo, rak mont a raio an hentadoù dre gwenodennoù ha na c’heller ket mont drezo, sañset : Perc’henned tachennoù ‘zo o deus aotreet an tremen nemet evit devezh an dTro Menez Are.\nA-hed pep hentad e vo kavet standoù lec’h ma profet dour d’ar valeerien, pe kavet evajoù, bara pok-ha-pok… Da vareoù ‘zo e vo eus abadennoù sonerezh zoken war an hentadoù. Ar bloaz-mañ e vo eus un hentad 10km ouzhpenn, anvet “Tro Vouk.” unan ispisial eo, dre ma loc’ho an holl valeerien asambles da 10e30, sonerien ganto da reiñ lusk dezho war an hentad a-bezh !\nE bourk Lokmelar, e vo kavet peadra da zebriñ ha da evañ, hag ur marc’had c’hoazh da brenañ produioù mat ar vro. Ur genstrivadeg gouren a vo ivez, displeget ouzh ar mikro.\nE fin an devezh e vo eus ur fest-noz, gant Laridenn, Paotred ar Riwall, Boest an Diaoul Orchestra, Baliskis, Kalon Goat, Maurice Poulmarc’h ha Renée Nicolas (6 € ar mont-e-barzh, digoust evit ar valeerien…)\nBez’ e c’hellit rak-prenañ ho hentad – 8 € – dre lec’hienn Tro Menez Are, evit ma n’ho pefe ket da c’hortoz re, pa zeuio poent loc’hañ gant an hent. 9 € e kousto an hentad o prenañ anezhañ d’an 10 a viz Mae. (Bugale 10-15 vloaz : 4,5 €/5 € ; 1€ dindan 10 vloaz)\nWar al lec’hienn e kaver ivez muioc’h a zisplegadennoù war pep hentad, ha bez’ e c’heller goulenn titouroù ivez digant an aozerien, ken kaz e vefe diaes deoc’h dibab hentad-mañ-hentad\nPennad-kaoz gant Pierre-Yves Moal, maer Lokmelar :\nYa ! : Ken pouezus eo atav sikour ur skol Diwan e Kommanna ? Petra eo an efed war mont-en-dro ar skol ?\nPierre-Yves Moal : A-drugarez d’an dTro Menez Are eo e talc’h Skol Diwan Kommanna. Rak evel en holl skolioù Diwan e ranker kaout arc’hant da baeañ ar savadurioù, an implijidi n’int ket skolaerien. Ur sapre karg eo ! Peadra zo d’en em c’houlenn peseurt statud a zo gant Diwan, ken bresk e chom an traoù daoust d’an 40 vloaz tremenet. E miz Gwengolo tremenet e oa deuet breskoc’h an traoù gant “enkadenn ar postoù skoazellet.” ‘Michañs emañ ar gouarnamant o labourat war ar gudenn-mañ rak rankout a raio bezañ diskoulmet a-raok an distro-skol.\nEzhomm ‘zo ouzh ar gerent a-hed ar bloavezh evit ma vefe eus an dTro Menez Are bep bloaz. Startijenn ha youl ganto atav ! Dre ma cheñch an abadenn kumun bep bloaz, e saver en-dro an traoù, kazi diwar netra.\nYa ! : Muioc’h-mui a valeadegoù a zo. Perak e kendalc’h TMA d’ober berzh daoust d’ar c’hevezerezh ?\nP-Y. M. : Un dalvoudegezh sevenadurel a zo gant an dTro Menez Are, pelloc’h eget ar yezh nemetken. Un digarez e vo abadenn 2018 da zizoleiñ Lokmelar, e-kreizig-kreiz ar vro Chelgen.\nEstreget ar re zedennet gant an dilhad hengounel, piv a anavez ar vro-se ? Dont a ra an anv “Chelgen” diwar anv an dilhad hengounel a veze gwisket du-se. Bro ar Juloded eo ivez. Labourerien-douar anezho, ha marc’hadourien war un dro, deuet da vezañ pinvidik a-drugarez d’al lin. Ganto eo e oa bet arc’hantaouet porzhioù-iliz ar vro. Evel hini Lokmelar, just a-walc’h, da skouer…\nYa ! : Petra a zo kemmet dindan 30 vloaz ? Petra a zo nevez ar bloaz-mañ ?\nP-Y. M. : An heklev eo a zo cheñchet. Hiziv e ranker bezañ gouest da zegemer un 8 000 den bennak. Feurmet zo bet un deltenn-vras da staliañ e Lokmelar. Ezhomm ez eus bet kavout ur 15ha bennak a zouaroù dieub, da barkañ an otoioù… E-kreiz miz Mae n’eo ket anat !\nMod-all hon eus lakaet ar pouez war an diorren-padus, o lakaat an dud da implijout gobeledoù adimplijadus. Memes mod emañ Park an Arvorig gevellet ganeomp evit doujañ ouzh endro dibar ar Menez Are. Hentadoù ‘zo ‘zo bet kemmet evit ma ne ‘z afe ket ar valeerien da flastrañ plant ral o bezañs, pe da zirenkañ laboused ‘zo, int o neizhiañ e takadoù resis !


Daou zevezh-pad eo bet hor c'hwec'hvedidi e kompagnunezh Fanny, Sten ha Maelan o tizoloiñ maezioù kaer bro Skaer. E atant Gi Peñseg omp bet degemeret da gentañ, ha m'en tou deoc'h, ne oa ket re domm ! Mestr ha diskibien aketus. Goro...\nEmañ al levraoueg o vont war vodernaat ! Ya 'vat, penaos tremen e-biou d'ar banell goad nevez staget ouzh moger an trepas ! Kement levr nevez degouezhet en hol levraoueg a vo meneget war ar banell-se, deuit da deuler ur sell pa garoc'h,...\nUl levraoueg war vodernaat.\nBoum an Hollsent\nGwall zirollet e oa gwrac'hed ha sorserien ti-annez Skolaj Diwan Jakez Riou e-kerzh beilhadeg ar Yaou 25 da noz : holl dreuzwisket ha dremmlivet war ar marc'had ma oant, brasañ mizer evit ar gasourien da zigoachañ hini pe hini... Kinklet...\nBodadeg skipailh frouezhus a oa bet digwener, 19 a viz Here. Talvoudus eo bet ar c'hendiviz diwar-benn penn-kentañ ar bloavezh-skol, ar raktres-skolaj, ha kross ar skolaj a zo da vezañ a-benn ar meurzh 13 a viz Du.\nKuzul-skoazell, ul lañs nevez !\nWar-lerc'h bodadeg-veur ar c'huzul-skoazell ma oa deuet 26 a dud, d'ar 5 a viz Here, e oa diriaou da noz emvod gant ar c'huzul-merañ ha war-un-dro emvod gant ar c'huzul-skoazell gant ul lodenn voutin d'an daou guzul er penn-kentañ....\nA-gevret e Kampus Diwan Penharz\nDimeurzh vintin e oa bet bodet skolidi, skolajidi, studierien Kelenn, kelennerien hag implijidi all evit luc'hskeudenn an distro-skol. Evit an 250 bennak a dud-se e teuio buan Kampus Diwan Penharz da vezañ re vihan. En displegañ o...


Die Gänsehirtin am Brunnen - Wikipedia\nDie Gänsehirtin am Brunnen (Plac'h ar gwazi ouzh ar feunteun) zo unan eus kontadennoù Grimm, niverenn 179 en o dastumad adal ar pempet embannadur.\nUr gozhiadez zo o chom gant he bagad gwazi en ur vro distro er menezioù, ur sorserez anezhi, gouez d'an dud, rak gouest eo da zougen sammoù ponner hep skuizhañ. Tremen a ra mab ur c'hont, hag eñ da souezhiñ o welout peseurt kargoù a vez douget ganti ha kinnig a ra sikour anezhi. Asantiñ a ra ar gozhiadez, met gwall bonner eo he samm. Ha hi d'ober goap anezhañ. Hag ar paotr yaouank, aet divi, da glask diskenn ar samm diwar e chouk, met ne deu ket a-benn. Ha hi da lammat war-benn ar samm. Ha kaset eo d'ar gêr, d'un tiig war lein ar menez. Eno e kavont merc'h ar sorserez, diwallerez gwazi eus ar re vilañ.\nKontadennoù kar[kemmañ | kemmañ ar vammenn]\nLiammet eo an danvez ouzh hini kontadennoù all evel Luduennig, gant Charlez Perraut, hag Allerleirauh e kontadennoù Grimm. Evit hiniar plac'h yaouank a denn ar c'hroc'hen divalav diwar he dremm a denn da Kroc'hen Azen (ATU 510B).\nAdtapet diwar « https://br.wikipedia.org/w/index.php?title=Die_Gänsehirtin_am_Brunnen&oldid=1831283 »\nKemmoù diwezhañ degaset d'ar bajenn-mañ d'an 13 Meu 2019, da 08:21.


Ubisoft - Wikipedia\nUbisoft skrivet a-wechoù UBISOFT (Ubi Soft Entertainment a-raok) zo un embregerezh breton sevel, embann ha gwerzhañ c'hoarioù video. Savet d'an 12 a viz Meurzh 1986 gant ar pemp breur Guillemot (Claude, Michel, Yves, Gérard ha Christian), a orin eus Karantoer e Bro-Gwened.\nE 2015 en em ginnig an embregerezh evel an trede embanner dizalc'h dre ar bed holl, a-dreñv ar re stadunanat Electronic Arts hag Activision Blizzard.\nE 2013, eo an embregerezh Ubisoft kentañ embanner Frañs c'hoarioù video dirak Gameloft, un embregerezh krouet gant ar re Guillemot e 1999. Ubisoft a zo perc'henn war gwirioù frañchizoù lies ha brudet evel Rayman, Prince of Persia, ar c'hoarioù video «Tom Clancy», Assassin's Creed, Far Cry, Just Dance, Watch Dogs pe c'hoazh Lapins crétins.\nAn embregerezh a zo bet o ledanat he zachenn gounid dre adkemer he frañchizoù c'hoarioù video ha lakaat anezho da vont etrezek bedoù all evel re ar bandennoù-treset abaoe 2009 gant Les Deux Royaumes pe war-zu ar sinema hag ar stiradoù skinwel abaoe 2011 dre hanterenn ar skourr Ubisoft Motion Pictures.\n2 Frañchizoù brudet\nDeroù ar bloavezhioù 1980, ar pemp breur Guillemot (Claude, Michel, Yves, Gérard ha Christian) a-sav ar c'hoant enno da ledanaat tachenn kenwerzhel an embregerezh familh arbenikaet war kenwerzh produioù an douar nemetken. Soñjal a ra dezho d'ar mare-se e oa o tiorroiñ bed an teknologiezhioù. E-pad ur veaj e Bro-Saoz, Michel Guillemot a zo bammet gant ar priz izel a vez gant ar c'hoarioù video eno da geñver e Breizh. Ar soñj a zo savet gantañ e oa aze un dachenn genwerzhel a c'hellfe degemer un embregerezh nevez.\nHeuliad Assassin's Creed\nAn heuliad Just Dance\nAn heuliad Rainbow Six\nAn heuliad Splinter Cell\nEtre miz Kerzu 1998 ha Meurzh 1999, implijidi d'an embregerezh Ubisoft a oa emsavet a-enep doareoù an embregerezh en o c'heñver. Roet o devoa lañs d'ul lec'hienn war ar rouedad anvet Ubi Free ar « c'hentañ sindikad niverennel ». Kalzig pennadoù a oa bet o komz eus ar fed-se er c'hazetennoù e Bro-C'hall dreist-holl, Ubi Free a lakae war-raok en e bennadoù kronikennoù sinet « Albert » doareoù mezhus ha drouk ar management e Ubisoft. Emsavet e oant ivez a-enep doareoù komz an embregerezh a lakae anezho da vezañ evel « bugale », kevratoù labour « bresks », ar paemantoù chomet stanket eus an eurvezhioù labour ouzhpenn, an digempouez etre goproù ar baotred hag ar merc'hed, ha dreist-holl ar vank a aozadurioù evit an emziviz en embregerezh. Ul lodenn eus al lec'hienn internet a servije da reiñ an tu da dud an embregerezh, ez-implijidi pe tud eus ar rouedad da skrivañ o fromoù pe testennioù.\nPennoù bras an embregerezh Ubisoft o devoa savet « emvodoù emziviz » gant an implijidi, oc'h embann e vefe aozet dilennadegoù kannaded an implijidi hag o lakaat da dalvezout ar 35 eurvezh. E meurzh 1999, krouerien Ubi Free o devoa lammet al lec'hienn, dre ma soñje dezho o devoa tizhet o c'hefrifi « sevel ar gaoz, ha n'eo ket kemer ar galloud ». Deuet war-raok adal an afer-se, Jérémie Lefebvre, unan eus krouerien Ubi Free, en deus bet embannet ur romant awenet gant e eñvorennoù.\nAdtapet diwar « https://br.wikipedia.org/w/index.php?title=Ubisoft&oldid=1873418 »\nKemm diwezhañ d'an 30 Ebr 2020 da 19:20\nKemmoù diwezhañ degaset d'ar bajenn-mañ d'an 30 Ebr 2020, da 19:20.


Pajenn:Morvan - Buez ar Zent, 1894.djvu/64 - Wikimammenn\nPajenn:Morvan - Buez ar Zent, 1894.djvu/64\n22 a C’henver\nsant visant, merzer\nevidhoc’h, Dasian, ha kinnigit ezans d’ezho mar kirit; evidon-me, ne anavezann nemed eunn Doue, ann hini en deuz great euz a netra ann env hag ann douar, ha ne c’houlennann ket guell eget skuill va goad evit gloar ann Doue-ze, ha dre garantez evit Jezuz-Krist, he Vab, a zo maro var ar groaz evit hor prena. »\nNeuze ar gouarner a roaz urs d’he vourrevi enn eur feson skrijuz. Da genta, e oue staget var he c’hourvez oc’h eur peul teo hag hirr, ha goudeze e oue chachet var he dreid gant kerdinn ken a zeuaz he eskern euz ho flas. Goudeze c’hoaz e oue roget he gof d’ezhan tu ha tu gant ivinou houarn ken a oa dizolo he vouzellou. Ann dra-ma zoken a oue great betek diou pe deir guech : ar vourrevien, goude beza lezet ar gouliou da zerra eunn tammik, a gemere plijadur ouz ho digeri a nevez. Erfin, e oue astennet var eur c’hrill a ioa tan braz dindanhi, ha var he stomok e oue lakeat, ouspenn, eur feuillenn houarn ruz. Evelse e oue devet-holl ar c’hig enn dro d’he eskern, hag heb dale ne oa mui nemed ar relegou anezhan.\nHogen, ar Zant a ioa laouen e kreiz ann holl boaniou-ze. Lavaret e vije edo enn he blijadur epad ma roget he gorf gant ivinou houarn, ha var eur guele roz epad m’oa astennet var ar c’hrill. Chom a rea eno heb flach, he zaoulagad savet etrezek ann env hag he spered e peoc’h. Anat eo ne oa nemed Doue hag a c’hellje rei d’ezhan eunn nerz-kaloun ker burzuduz.\nGoulskoude, Dasian a egare o velet ne rea ar Merzer van ebed, kaer a ioa he vourrevi. Ordren a eure he gas d’ar prizoun enn dro, hag he lakaat da c’hourvez var dammou podou torret goude ma vije bet hualet he dreid. Mes enn noz varlerc’h eur sklerijenn euz ann Env a baraz er prizoun enn eunn taol kount. Hualou Visant a dorraz, ann tammou podou m’oa gourvezet varnho a oue evel chenchet e bokedou a c’houez vad, ha setu hen da zevel he vouez evit kana meuleudiou ann Aotrou Doue asambles gant ann elez ; rak ann elez eo a ioa deuet d’he velet evit dousaat he boan hag he c’helver da vont gantho d’ar baradoz. Ar gardia-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/64&oldid=137869 »


C’hwevrer | 2013 | Korn an dudi\nDielloù evit C'hwevrer, 2013\nGourfennoù Open Tennis Kemper 2013\nTikedennoù:Open Kemper, tennis\nEvel prometet, ur gerig war gourfennoù Open Tennis Kemper on bet da welet dec’h goude merenn.\nDa gentañ, c’hwitet mat ma fronostikoù ganin.\nBiskoazh ne’m bije kredet vije aet ken pell ar Breizhad Marc Gicquel, a zo bet trec’h war Bautista-Agut (niverenn 1 an tournamant) e ¼ ha Steve Darcis (niverenn 3) e ½. Bravat tournamant pa ouezer ez eo paotr Sant-Brieg 35 bloaz dija !\nEnep-tañ er gourfenn, Marius Copil, ur Rouman dianav din a-raok an tournamant. Trec’het en deus Gilles Muller ha Dudi Sela da vont ken pell memestra !\nLeun-chouk e oa ar sal, entanet an dud, prest da reiñ nerzh d’ar Breizhad. Hogen, ‘vit lâret gwir, n’eo ket bet plijus-tre ar c’hrogad da welet abalamour da (nann-)c’hoari Copil. Ur paotr sonn eo ar Rouman, 1m93, 86kg. Servijet en deus ‘pad tout ar match evel un Isner pe ur Roddick (ouzhpenn 20 “aces”, 90% a boentoù gounezet war e servij kentañ !) : dibosubl da c’hoari ‘vit ar paour-kaezh Gicquel.\nKlasket en deus ar Breizhad koulskoude, ha darbet eo bet dezhañ gounit ar set kentañ en tie-break, kollet justik ‘benn ar fin : 7-6(9).\nEn eil set en deus kendalc’het « ramz ar C’harpatoù » da servijout ‘vel ur robot, ha da c’hoari fin un nebeut poentoù. Digudenn eo bet ‘vitañ : 6-4\nDipitet-tre e oa Gicquel, c’hoant bras gantañ gounez e Kemper ‘vel-just. Ha muioc’h c’hoazh pa ouezer n’emañ ket sur distreiñ abalamour d’e oad, hag e oa atav bet trec’h war Copil betek-henn (2 bartienn gounezet war 2).\n‘Benn ar fin, ‘vit gwelet gwir tennis (eskemmoù gant ar volotenn petra !) e oa gwell erruout abred hag arvestiñ ouzh gourfenn an doubl, etre Jamie Delgado & Ken Skupski (Breizh-Veur) d’eus un tu ha Raven Klaasen (Suafrika) & Johan Brunström (Sveden) d’eus an tu all. Souezhadenn ebet en daolenn avat ar wech-mañ, an doubloù unan ha daou o ‘n em gavout asambles er gourfenn. Start eo bet ar match, ha sapre eskemmoù ‘zo bet. Benn ar fin eo bet trec’h Klaasen ha Brunström war ar Saozon : 3-6 / 6-2 / 10-3.\nLaouen on bet o arvestiñ ouzh ar c’hrogadoù am eus bet tro da welet ar sizhun-mañ ha mall ‘zo warnon distreiñ da Greac’h Gwenn ar bloaz o tont !\nOpen Tennis Kemper 2013\nPosted: 15 C'hwevrer 2013 in Sport\nO paouez divizout emaon e kaozein ivez d’eus sport amañ ur wech an amzer (lâret m’ boa deoc’h, « bevenn ebet »).\nPlijet on bet atav gant ar sport. Arvestiñ ouzh a bep seurt traoù a blij din ober, hogen n’on ket ur sportour gourvezvank hepken. C’hweziñ a blij din ober ivez. A bep seurt sportoù ‘m eus bet graet e kleuboù : atleterezh, splujerezh, kleziata, ping-pong, mell-droad, ha dreist-holl mell-dorn, ‘pad seizh bloaz (mankout ‘ra din seul gwech ma welan ur c’hrogad). Er mare-mañ e vezan gourener (dibaoe 7 bloaz) ha c’hoarier mell-droad gouezhelek abaoe ar bloaz-mañ.\nAn trede bloavezh eo ma c’heller gwelet tennismen a vicher o c’hoari e Kemper.\nC’hwec’hvet tournamant Frañs eo bremañ hini kêrbenn Bro-Gerne zoken, hervez an aozerien.\nN’eus plac’h ebet c’hoazh ‘vit poent, hogen daou dournamant a zo : simpl ha doubl paotred.\nUr « pass » ‘vit ar sizhun ‘m boa tapet ar bloaz tremenet hag ur blijadur oa bet ‘vidon gwelet o c’hoari Arnaud Clément, Paul-Henri Mathieu pe c’hoazh Igor Sisjling, bet trec’h warlene. An Izelvroad, dianav pe dost d’ar poent-se a zo bet 65vet ar bloaz-mañ hag o paouez frikañ Jo-Wilfried Tsonga emañ e Rotterdam.\nAr bloaz-mañ n’am eus gellet arvestiñ nemet ouzh matchoù ar meurzh noz ha re ar merc’hervezh (hogos an holl). Ma flas am eus tapet dija ‘vit ar gourfennoù (doubl ha simpl) a vo da gaout disul.\nWar gresk e ya bep bloaz live ar c’hoarierien pedet e Kemper, ha niver an dud o arvestiñ ivez war am eus kredet merzhout.\nPevar « top 100 » a zo ar bloaz-mañ war tachennoù Kreac’h Gwenn : Roberto Bautista-Agut (ESP, 53vet), Gilles Muller (LUX, 69) Steve Darcis (BEL, 94) hag Edouard Roger-Vasselin (FRA, 98). C’hoarierien all, anavezet o anv gant ar re a vourr an tennis da nebeutañ a zo ivez : Igor Kunitsyn (RUS), Marc Gicquel (paotr Sant-Brieg), Florent Serra (FRA), Olivier Rochus (BEL), Adrian Mannarino (FRA), pe c’hoazh Dudi Sela, gwellañ c’hoarier skipailh Israël, bet trec’het ar sizhun paseet gant Frañs er C’hip Davis.\nMet ouzhpenn estrenien ha tud anavezet a zo, dre ma servij an tournamant-se da galz c’hoarierien da c’hounez poentoù a-benn pignat er renkadur.\nUr c’hoarier evel Kenny De Schepper a oa 390vet daou vloaz-zo p’eo deuet e Kemper ‘vit ar wech kentañ. Ranket en doa neuze tremen dre an troioù-dibab met tizhet en doa ar gourfenn ! 110vet eo bremañ, gounezet un tournamant en deus graet, ‘enep Llodra er gourfenn, ha tremenet un droiad e Wimbledon a-raok koll a-enep David Ferrer !\nDimeurzh da noz eo bet ur gwir blijadur ‘vidon arvestiñ ouzh krogad Maxime Jouan a-enep Igor Kunytsin.\nPaotr Vladivostok a zo bet 35vet c’hoarier ar bed ha gounezet en deus dija tournamantoù bras, evel e Moskva, a-enep da v/Marat Safin mar-plij ! C’hoariet en deus ivez evit skipailh Kip Davis Rusia.\nE-tal dezhañ, ar Breizhad Romain Jouan 371vet er renkadur ATP. Paotr Landerne en deus graet ur match digredus, betek bezañ trec’h war ar Rusad e tri set ha dirak un engroez tomm-berv.\nDimeurzh da noz ivez, ur c’hrogad dedennus all, etre niverenn 1 an tournamant, Roberto Bautista-Agut (ESP, 53e) hag ar Belgian Maxime Authom (143vet). Krogad brav, ha souezhus an istor dreist-holl pa ouezer eo mignoned an daou baotr, bet kampion Frañs tennis dre skipailh ar bloaz-mañ gant kleub… Kemperle !\n(Deskiñ rit se d’an ampoent marteze ma n’anavezit ket an tennis , ho kenoù digor war nav eur, met ya, Kemperle ‘zo bet kampion kentañ rummad tennis ar bloaz-mañ, dirak holl kêrioù bras Frañs, Pariz, Lyon hag all !).\nPlijusañ krogad dec’h a zo bet an hini etre Mathias Bourgue, 19 vloaz, 754vet en ATP (pedet eo bet gant an aozerien) ha Gilles Muller, 69vet c’hoarier ar bed ha niverenn daou an tournamant. Paotr Luksembourg a zo boas da vezañ en top 50, da c’hoari tournamantoù ar chelem bras (¼ an US Open en deus graet dija) ha trec’h eo bet dija war c’hoarierien hollvrudet evel Nadal, Agassi pe c’hoazh Roddick.\nN ‘eus ket bet aon Mathias Bourgue ‘vit kement-se, pe n’en deus ket diskouezhet da vihanañ. Diaes evitañ an disoc’h, ha kriz un tamm memes, met brav-eston ar pezh en deus diskouezhet ar paotr ‘pad tri set start a galite uhel : 7-6(2)/5-7/7-6(5). Ma kendalc’h da c’hoari evel-se ar paotr-se e tibrado er renkadur ATP a-benn nebeut.\nMa plij deoc’h an tennis, pe ar sport dre vras, ma n’emaoc’h ket re bell ha gant amzer vak un tamm, kit d’ober un dro eno. Ouzhpenn-se n’eo ket re ger ar mont-e-barzh : 5€ an devezh, war-bouezh da sadorn ha da sul (10€).\nUr pennad all a vo neuze sur-a-walc’h a-benn nebeut, pa m’bo gwelet ar gourfennoù.\nMa fronostik ? Diaes lâret ken start eo al live met chañsoù o deus Bautista-Agut, Roger-Vasselin, Mannarino pe c’hoazh Dudi Sela da vont pell. Evel just, c’hoant ‘m bije yafe ar Vreizhiz Marc Gicquel ha Romain Jouan ar pellañ posubl met diaes vo ‘m eus aon. Ha ma’m befe nemet un anv da reiñ e vije hini Steve Darcis, ar Belgad, a seblant yac’h-pesk er mare-mañ. Gwelet vo…\nM’ho peus c’hoant goût hiroc’h war Open Kemper, kavout an disoc’hoù pe c’hoazh sellet ouzh ar matchoù war eeun : http://www.opendequimper.com/\nReolenn an « no let » :\nGoût a rit petra eo al let ? Ur fazi(ig) pa douch ar volotenn ar roued da vare ar servij o tremen dreistañ (poent ebet kollet, just ar servij d’ober en-dro). Gwir eo e c’hell bezañ torr-revr a-wechoù, pa c’hoarvez re alies (ur c’holl amzer e c’hell bezañ neuze). A-benn enebiñ da se en deus divizet an ITF (Kevread etrevroadel an tennis) pleustriñ ur reolenn nevez, simpl-kenañ e gwirionez. Ankouezout reolenn al let, da lâret eo lezel ar c’hoari da genderc’hel ma touch ar volotenn ar roued o tremen dreistañ. E pleustr emañ neuze an traoù e Kemper ar sizhun-mañ hag ur goulennaoueg a zo roet da bep arvester, dezhañ da reiñ e ali. Ne soñj ket din e cheñchfe kalz tra ‘vit lâret gwir, nemet da c’hounit amzer. A-wechoù e vo kollet ar poent gant ar servijer ‘blam d’ar roued, a-wechoù gant ar resever, met evel ma c’hoarvez dija e-kerzh ar c’hoari.


Pevare sizunvez ha tregont war ar bloaz B - Le Diocèse de Quimper et Léon\nAccueil - Pevare sizunvez ha tregont war ar bloaz B\nPevare sizunvez ha tregont war ar bloaz B\nEuz an 21 d’ar 27 a viz Du 2021\nGouel ar Hrist Roue (B)\nYn 18, 33b-37\n33 Pa en emgavas Jezuz dirag Pilat, e reas hemañ goulennou outañ :\n— « Hag ahanout da unan e lavarez kement-se, pe re all eo o-deus lavaret dit diwar va fenn ? »\n35 Respont a reas Pilat :\n— « Daoust hag eur Juzeo on-me ? Lakeet out bet etre va daouarn gand da bobl hag ar Veleien-Vraz. Petra az-peus greet ? »\n36 — « Va Rouantèlèz n’eo ket euz ar béd-mañ. Ma vije bet va Rouantèlèz euz ar béd-mañ, o-defe va zervicherien stourmet evid mired na vijen lakeet etre daouarn ar Juzevien. Med n’eo ket va Rouantèlèz euz ar béd-mañ ».\n— « Ar wirionez a lavarez, roue on : ganet on, ha deuet war an douar evid rei testeni d’ar wirionez, ha kement hini a zo dén a wirionez, a zelaou va mouez ».\nE-keid ma oa Jezuz o kelenn en Templ, 1 o sevel e zaoulagad, e welas an dud pinvidig o lakaad o frovou en Teñzor.\n2 Gweled a reas ive eur paour-kêz intañvez o lakaad daou bézig bihan e-barz. 3 Neuze e lavaras :\n— « E gwirionez, e tisklêrian deoh : bez’ he-deus lakeet an intañvez paour-ze muioh eged an oll re all. 4 Rag, evid rei o frov, o-deus kemeret ar re-mañ-oll, diwar ar péz a hellent dioueri ; hi avad, he-deus kemeret diwar he diénéz : roet he-deus kement hag he-devoa evid beva ».\n5 Bez’ e oa ar gaoz gand lod euz an diskibien diwar-benn an Templ, bamet ha souezet ma oant o weled ar vein gaer ha provou an dud fidel. Neuze, e lavaras Jezuz dezo :\n6 — « Kement-se oll emaoh o selled outañ, e teuio eun deiz ma ne jomo ket mên war vên anezañ : distrujet e vo pep tra ».\n— « Mestr, pedavare e c’hoarvezo kement-se ? Ha petra a vo ar zîn ma vo tost an dra-ze d’en em gaoud ? »\n— « Diwallit da veza touellet, rag dond a raio meur a hini em ano o lavared : « Me eo ! » ha : « Tostig-tost ema an amzer ». Arabad mond d’o heul !\n9 Pa glevot kont euz brezeliou, taoliou dispah, n’it ket da sponta ! Rag bez’ e rañk kement-se c’hoarvezoud da genta, med ne vo ket raktal ar fin ».\n10 Neuze, e lavaras Jezuz ouspenn :\n— « Bez’ e savo freuz, broad eneb broad, rouantèlèz eneb rouantèlèz. 11 Bez’ e vo meur a grén-douar braz, hag amañ hag a-hont bosenn ha kernèz ; c’hoarvezoud a raio traou spontuz, ha sînou braz en oabl.\nKomz a ree Jezuz gand e ziskibien diwar-benn e zonedigez :\n12 « Tapet e vo krog warnoh, hag e viot gwall-gaset ; roet e viot d’ar zinagogennou, lakeet er prizon, kaset dirag ar rouaned hag ar houarnourien, abalamour d’am ano. 13 Ha kement-se a roio tro deoh da rei testeni.\n14 « Lakait mad en ho spered, n’ho-po ket da glask penaoz en em zifenn. 15 Sila a rin, me va-unan, en ho spered komzou ha eur furnez, ha ne hello ket hoh enebourien herzel outo, na dispenn anezo.\n16 « Gwerzet e viot gand ho tad hag ho mamm zokén, gand ho preudeur, ho kerent hag ho mignoned ; lod ahanoh a vo kaset d’ar maro ganto. 17 Kas o-devezo an oll ouzoh abalamour d’am ano.\n19 « Dalhit mad d’ho feiz hag e viot salvet ».\nKomz a ree Jezuz gand e ziskibienn diwar-benn e zonedigez :\n20 « Pa welot Jeruzalem kelhiet gand an armeou, e ouezot neuze eo deuet eviti eur an dismantr.\n21 « Neuze, ar re a vo e Bro-Judea, dezo tehed d’ar meneziou ; ar re a vo e diabarz kêr, dezo pellaad diouti ; ar re a vo war ar mêziou, dezo chom hep dond e kêr.\n22 « Rag deveziou a gastiz e vo an deveziou-ze, ma vo kaset da benn kement a zo bet skrivet.\n23 « Gwaz-a-ze d’ar maouzed a vezo o tougenn, pe o vaga, en deveziou-ze, rag reuz braz a vo er vro, ha kounnar a-eneb ar bobl-mañ.\n24 « Koueza a raio an dud dindan neudenn ar hleze, kaset e vezint da sklav en oll vroiou. Breset e vo Jeruzalem dindan treid ar bayaned, beteg ma vo eet da benn amzer ar bayaned ».\n25 « Bez’ e vo sînou burzuduz en heol, el loar hag er stered, ha war an douar anken ar poblou, nehet ma vezint gand trouz ar mor hag an tarziou, 26 ken na vo an dud trohet o alan dezo gand ar spont, da hortoz ar péz a hoarvezo gand ar béd a-béz, rag bransella a raio galloudou an neñv.\n27 « Neuze, e vo gwelet Mab an Dén o tond war eur goabrenn gand kalz a halloud hag a hloar.\n28 « Pa vo krog kement-se da hoarvezoud, en em lakait sonn, ha savit ho penn rag bez’ e vo ho silvidigez o tostaad ».\nKomz a ree Jezuz gand e ziskibien diwar-benn e zonedigez, 29 hag e lavaras eur barabolenn dezo :\n« Sellit ouz ar wezenn fïez, hag an oll gwéz all. 30 Sellit outo : pa grog ar broñsou enno, e komprenit ema tost an hañv.\n31 « Evel-se, c’hwi ive, pa welot kement-se o c’hoarvezoud, e ouezot ema tost Rouantèlèz Doue.\n32 « E gwirionez, e lavaran deoh : Ne dremeno ket ar rummad-mañ ken na vo digouezet an oll draou-ze. 33 Tremen a raio an neñv hag an douar, va homzou a-vad ne dremenint ket ».\n34 « Evidoh-c’hwi, bezit war evez, gand aon na vo pounnereet ho spered gand an debri-re hag ar vezventi, ha gand trubulliou ar vuhez ; a-hend-all e tigouezo an deiz-se warnoh dre laer, evel eur roued, 35 rag koueza a raio war an oll dud o chom war an douar a-béz.\n36 « Chomit war zihun, o pedi e peb amzer : evel-se e vezot e stad d’en em denna euz kement a zo da hoarvezoud, ha da jom en ho sav dirag Mab an Dén ».


Linda Ronstadt pe Linda Maria Ronstadt, ganet d'ar 15 a viz Gouhere 1946 e Tucson, Arizona, zo ur ganerez rock ha country-rock stadunanat.\n2 He micher\nLinda Ronstadt a oa ganet e Tucson, Arizona, en 1946, e ti Gilbert Ronstadt (1911–1995), ha Ruth Mary (Copeman) Ronstadt (1914–1982). He zud o devoa un tamm ranch, 8 devezh-arat dindanañ. Daou vreur hag ur c'hoar he deus: Peter (bet e penn polis Tucson e-pad dek vloaz, 1981–1991), Michael J., ha Gretchen (Suzy).\nTad Linda, Gilbert, a oa a wad alaman (anv e dad), saoz, ha mec'hikan. Tad-kuñv Linda Ronstadt, Friedrich August Ronstadt (anvet ivez Federico Augusto Ronstadt) a zegouezhas en Arizona pa oa c'hoazh e Mec'hiko) er bloavezhioù 1840, eus Hannover, en Alamagn, hag a zimezas d'ur Vec'hikanez hag a deuas da chom da Tucson. He mamm Ruth Mary, zo a orin alaman, saoz, hag izelvroat, savet e Flint, Michigan, hag he ezad a oa un ijinour hag en devoa ur 600 breved bennak, unan anezho evit an endalc'her skorn e kaoutchoug da lakaat er yenerez, a reas e binvidigezh\nHe micher[kemmañ | kemmañ ar vammenn]\nKregiñ a reas da ganañ er bloavezhioù 1960 e California en ul lazig folk-rock, The Stone Poneys. Diwezhatoc'h e kanas hec'h-unan hag e reas Hand Sown ... Home Grown e 1969, ur bladenn country. Ne oa ket brudet, met troiadoù a rae gant The Doors, Neil Young, Jackson Browne, gwelet e veze er skinwel, ha kanañ a rae en albomoù ar re all. A-benn ar fin e reas un tamm berzh gant albomoù evel Heart Like a Wheel, Simple Dreams, ha Living in the USA, hag e teuas brud dezhi.Graet e veze "First Lady of Rock" ha "Queen of Rock" outi, dilennet da Top Female Pop Singer of the 1970s. Gwelet e voe c'hwec'h gwech war golo Rolling Stone, ha war goloioù Newsweek ha Time .\nTeir[kemmañ | kemmañ ar vammenn]\nEn 1987 e kenlabouras Linda Ronstadt gant Dolly Parton hag Emmylou Harris d'ober un albom ma kanont o-zeir. Ur Grammy award a voe roet dezhe gantañ. Unan all (Trio 2) a voe graet gante en 1999.\nCanciones de mi padre, ma kan e spagnoleg\nO kanañ kanaouennoù gant ur mariachi : https://www.youtube.com/watch?v=Xf5Lu060UkU .\nAdtapet diwar « https://br.wikipedia.org/w/index.php?title=Linda_Ronstadt&oldid=1742897 »\nKemmoù diwezhañ degaset d'ar bajenn-mañ d'an 15 Meu 2017, da 09:25.


Kador ruz ha glas - Wikipedia\nKador ruz ha glas\nAr Gador ruz ha glas a zo ur gador bet ijinet e 1917 gant Gerrit Rietveld. Un arouez e teir ment eus stil De Stijl eo. Ar gador orin a voe livet diouzh reolennoù De Stijl : du, gris ha gwenn. E 1918 e voe kemmet evit bezañ heñvel ouzh livadurioù Piet Mondrian, pa zizoloas Rietveld e labour. E 1919 e voe degemeret Rietveld e De Stijl. War ziskouez emañ ar gador en High Museum of Art, en Atlanta. juntoù Rietveld a zo bet implijet da sevel anezhi.\nDizagnour : Gerrit Rietveld\nBloavezh : 1917\nBro : Izelvroioù\nDanvez : koad lakennet\nStil/luskad : De Stijl\nLivioù : du, ruz, glas ha melen\nUr skeudenn eus ar gador e De Stijl niv. 11, miz Gwengolo 1919\nWar ziskouez e voe e skol-veur teknologiezh Delft – rann an arkitektouriezh e 2008. D'an 13 a viz Mae 2008 e oe distrujet ar savadur a-bezh gant un tangwall, met dont a reas a-benn ar bomperien da adtapout ar gador.\nSteuñv diazezet war an hini orin\nsteuñv e PDF gant mentoù e mm\n↑ http://www.high.org/main.taf?erube_fh=erblog&erblog.submit.PostDetail=true&erblog.blogid=31&erblog.BlogPostID=704 High Museum of Art\n↑ Pennad-kelaouiñ diwar-benn an tangwall\nAdtapet diwar « https://br.wikipedia.org/w/index.php?title=Kador_ruz_ha_glas&oldid=1825019 »\nDernière modification le 11 Gen 2019, à 14:38\nKemmoù diwezhañ degaset d'ar bajenn-mañ d'an 11 Gen 2019, da 14:38.


Pajenn:Morvan - Kenteliou hag istoriou a skuer vad evit ar Vretoned, 1889.djvu/31 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/31\nIa, ar guel euz ar mor a zao speret an den etrezeg an hini n’en deus na fin na comansanmant, n’en deus termen ebet nag en he hed nag en he ledander, etrezeg an hini a so e pep leac’h, en deuz an oll c’hallout, hag a ren an dour evel ma ren an env hag an douar. Eun den difeiz n’en defe nemet chom eun nebeut var bord ar mor da zonjal a zevri, hag e teufe ar feiz da sclerat he speret. O velet ar c’houagou-ze o vont hag o tont ep eana morse, o velet ar mare o tont d’he boent, hag oc’h en em denna adarre d’he heur ep fazia guech ebet, o velet an tarziou mor-ze o chom ato a za pa vezont deut beteg al leac’h merket dezho, e lavarfe credabl eo red e ve eno eun dorn oll gallouduz hag a gas hag a zigas an doureier-ze evel ma car. Mar deo ker bras, ker gallouduz ar mor pehini ne deo nemet eun dra crouet, pe guer bras, pe guer gallouduz eta ne dle ket beza ar C’hrouer ?\nScrijuz eo guelet ar mor pa vez fuloret. Clevet epken an trouz a ra avechou dre eun nosvez goal-amzer, a so avoalc’h evit lacat ar strafuil e calon tud ha ne dint ket aounik. Evelse eur paien euz an amzer guechall a lavare e voa red e vije tri guiscat dir var galon an hini en doa credet da genta mont e bag var ar mor, abalamour an hini a ia d’en em lacat var ar c’houagou-ze eleac’h ne deus nemet eur planken tano etre ar maro hag hen, a so ato e riscl euz he vuez. Ha gouscoude ar martolod a gar ar mor, en em blij var ar mor, ne goms nemet euz ar mor, a ro d’ar mor an hanoiou tenera a ro an dud d’ar re a garont muia. Var ar mor e rank beza evit beza iac’h, evit ma c’hello dic’hourda mad he izili. An douar ne deo ket dioc’h he zoare. Lavaret e ve n’en defe ket a ear avoalc’h var an\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/31&oldid=161504 »\nKemmoù diwezhañ degaset d'ar bajenn-mañ d'an 5 Mae 2020, da 18:46.


Katellig Kerheol | Daskor\nKerheol n’ez eus nemet daou diegezh : n’eo ket bras ar gêriadenn eta, ha setu perak n’eo nemeur anavezet.\nMa vijec’h aet di dek vloaz a zo bremañ, ho pije kavet eno un tiad tud eürus, pevar den ennañ : an tad, ar vamm, ur verc’h plac’h yaouank hag ur paotrig a bevarzek vloaz.\nAn tad, Jakez an Ti-Maen a raed anezhañ, un den a bemp bloaz hag hanter kant pe war-dro, gwenn e vlev, sonn c’hoazh evelato war e seulioù, a yae bemdez d’ar parkeier da labourat gant ur mevel pe zaou, diouzh ar pres labour a veze. Dimezet oa da Drifina ar Vaengleuz, hag eus an dimezi-se en doa bet, pemp bloaz warn-ugent a yoa, ur verc’h koant-meurbet, ruz he divjod, gwevn he divrec’h ha skañv he zreid, blev melen evel an aour o lugerniñ ’us d’he zad, ha daoulagad c’hlas en he fenn. Ya, koant ha fur oa, ha labourerez vat ouzhpenn, ur gwir deñzor evit he zud. Gant-se, n’eo ket souezhus he divije plijet d’an dud yaouank a-dro-war-dro. Meur a hini o doa zoken kinniget da Jakez an Ti-Maen lakaat anezhi da vestrez en o ziegezh. Katellig avat a rae skouarn vouzar hag a lavare atav : diwezhatoc’h ni ’welo…\nE-kreiz he brud evel ma’z edo, leun a nerzh hag a yec’hed, karet ha meulet gant an holl, en ur vro e-lec’h ma’z eve bemdez da bep mare eus an deiz aer yac’hus ar mor, me ’lavar deoc’h ez oa Katellig Kerheol an eürusañ plac’h yaouank a vije gellet kaout e nep lec’h.\nNa kaer oa he gwelet da zeiz pardon Santez Anna o vonet gwisket en he c’haerañ d’an oferenn-bred d’ar chapel vrudet !… Na kaer ’veze ha gwelet o tougen er brosesion ur skeudenn pe ur banniel ! Na plijadur he doa-hi hec’h-unan !… Ha goude ar gousperoù, echu an ofisoù, pegen bras ’veze he dudi oc’h ober gant he mignonezed he zroig bale en-dro d’ar stalioù !\nYa, eürus oa Katellig Kerheol.\nEr parkeier, er beilhadegoù, er goañv, e-kichen an tan pe o kas ar c’harr-nesañ, Katellig a dremene mareadennoù laouen, a rae huñvreoù dudius gant merc’hed yaouank he oad. Pa dostae ur gouel bras e lavared : « Me a zo va zro da vont d’an oferenn-bred ! » — « A-benn pemzek deiz, a-benn eizh deiz, emañ friko Jakez ! » — Er bloaz-mañ ez aimp d’ar Pellgent ! Gant ma vezo brav an amzer ! » Peadra da leuniañ ar galon. Al labour en doare-se a zo skañvoc’h, un tamm mat.\nTrueziñ a reer war stad an dud diwar ar maez, ha n’eo ket hep abeg, sur mat ; tenn a vez o labour alies ; koulskoude, nag a levenez o deus ivez bep eur mare !… Ar sul, ar pardonioù, ar foarioù, an euredoù, ar yec’hed, boued atav da zebriñ, pe vat pe fall e vez an amzer ! N’heller ket lavaret kement-all eus labourerien ar chêrioù, pell ac’hano…\nEvit lavaret ar wirionez penn-da-benn, gwelet em eus peorien e kêr, goloet a druilhoù, liv an dienez en o c’herc’henn, du gant an naon, klañv gant an diouer eus ur bern traoù ret. N’em eus gwelet morse peorien reuzeudik war ar maez.\nO tud kaezh ! a zilez ar maezioù evit mont e kêr, o krediñ e kavot eno mel da lipat ouzh ar mogerioù, huñvreal eo a rit, ha pegen kriz e vezo deoc’h dihunañ marteze e-kreiz an dienez, evel kement a reoù all ! Ya, an dienez ar washañ, re alies, siwazh ! setu eno lodenn an darn vrasañ eus an dud diwar ar maez a ya e kêr.\nLiens transversaux de livre pour Katellig Kerheol\nKatellig a deu c’hoant dezhi da vont da Bariz ›


Accueil / Lec'h / Breizh / 42vet Gouel Filmoù Douarnenez\nBernard Le Bars 26 August 2019\nWarlene e oa bet un toull e-barzh ar c’hef. A-drugarez d’ar 600 den bennak o deus digoret o yalc’h, eo bet adlañset ar festival da vat.\nAljerianezed. Aljerianed. Setu tem ar festival ar bloaz-mañ. Un tem bet choazet mat pa weler ar manifestadegoù bras aozet bep Meurzh gant ar studierien ha bep Gwener gant ar boblañs abaoe an 22 a viz C’hwevrer.\nA bep seurt filmoù hon eus bet tro da welet e Douarnenez, filmoù oc’h ober bruderezh evit an FLN evel La bataille d’Alger (1966), filmoù faltazi, filmoù diwar-benn ar pezh a c’hoarvez bremañ en Aljeria evel Fragments de rêves (2017). Evel bep bloaz eo bet kinniget filmoù breizhat, 33 ar bloaz-mañ.\nAn LGBTQI hag ar vouzared a zo bet roet dezho ur plas evit kelaouiñ diwar-benn o stourmoù. Sonerezh aljerian en deus graet berzh gant Nedjim Bouizzoul, Assmaha, Diaz pe Sofiane Saïdi.\nBez e veze bemdez un diviz da 10e hag unan all da 6e noz. Lakaet eo bet ar gaoz war an emsav aljerian (Hirak), Bouteflika, an demokratelezh, plas ar merc’hed e-barzh ur gevredigezh vuzulmat, ar sevenadur berber, ar yezhoù a vez komzet er vro.\nSetu ar pezh a vez kriet gant ar vanifesterien bep Gwener evit lavaret d’ar galloud ez eo habask an emsav.\nA-raok an Hirak e oa bet dija an “nevez-amzer berberek” e 1980 (120 den bet lazhet), an taolioù-dispac’h 1986 ha 1988 (500 den bet lazhet).\nGant ar merc’hed e vez savet bewech ur “c’harrez benelour”, un digarez da vanifestiñ asambles evit difenn gwirioù ar merc’hed. Da skouer eo bet klevet e-pad un diviz : “Ar merc’hed a zo flastret gant ar Stad hag ar baotred er gêr”. Evit ar baotred eo ar merc’hed “evel un tamm kig o fiñval e-barzh ar straed”. Goulenn a ra ar merc’hed ma vefe dilezet Kod ar familh savet e 1984 hag a ro tout ar gwirioù d’an tad ha d’ar gwaz. Ha skrivet eo ar c’hod en arabeg lennegel, gant gerioù digomprenus evit tud a implij ur yezh all, an arabeg aljerian.\nDiazezet eo bet ar romant broadel hag ar Stad war an Islam hag an arabeg, ar pezh a lak a gostez ar Verbered (Amazigh), daoust m’eo deuet ar berbereg (Tamazight) da vezañ ur yezh ofisiel abaoe 2016. Daoust m’eo difennet groñs e weler ar banniel amazigh er manifestadegoù.\nUr berzh bras zo bet gant ar festival. Leun ar salioù du, leun plasenn ar festival, ha hir ar steudadoù evit mont e-barzh ar salioù, ret e oa gortoz betek un eurvezh hanter ! 22 500 tiked zo bet gwerzhet, biskoazh kement-all ! N’ouzer ket c’hoazh peseurt bro a vo pedet ar bloaz a zeu, met ar pezh a zo sur eo e vo eus ar festival c’hoazh a-benn bloaz.\nShare the post "42vet Gouel Filmoù Douarnenez"